Vreme 1060 - Jug Srbije: Izmedju demokratskog i etnickog principa -->\n<< VREME | BR 1060 | 28. APRIL 2011.\ni etničkog principa\npeđa obradović, balkanska istraživačka mreža\npriredila: jelena jorgačević\nDeset godina po okončanju oružanih sukoba na jugu Srbije 2000–2001. godine još traje proces normalizacije, koji uključuje i integraciju Albanaca u sistem Srbije. Jedna od najvažnijih stavki na tom putu je i veće uključivanje Albanaca u rad državnih institucija u opštinama Preševo, Bujanovac i Medveđa, čiji je broj ostao u znatnom proporcionalnom disbalansu sa etničkom strukturom stanovništva u tim opštinama\nU kafiću preko puta zgrade lokalne skupštine u Preševu ispijaju se kratka kafa i čaj. Sunčan je, prijatan dan na rekonstruisanom gradskom trgu, gde je i gradska džamija, koja je nedavno dobila novo lice. Pričaju se gradske priče, a jedna od tema je i preko 60 novih radnih mesta u državnoj službi koja se otvaraju tu u Preševu i susednom Bujanovcu.\nRadna mesta u državnoj službi jesu vest ako se uzme u obzir da je reč o gradu sa visokom stopom nezaposlenosti. Vodeći lokalni političari tvrde da se radi o brojci od oko 60 odsto, a zvanična prezentacija Opštine Preševo da je reč o "preko 70 odsto", Nacionalna služba za zapošljavanje navodi podatak o stopi nezaposlenosti u Preševu od 23,9 odsto.\nBez obzira na te razlike, konkurs nema samo socijalni, već daleko širi i ozbiljniji politički kontekst.\nAlbanci u Preševu čine preko 89 odsto stanovništva, u Bujanovcu oko 56 odsto, a u Medveđi blizu 25 odsto. Istraživanje BIRN-a potvrdilo je da u većini organizacionih jedinica državnih institucija u tim opštinama etnički sastav zaposlenih ni danas ne reflektuje etničku strukturu stanovništva.\n"Taj koncept multietničnosti na jugu Srbije započet je 2002. godine, po okončanju sukoba, ali do danas nije zaživeo. S jedne strane, zato što vlada u Beogradu do danas na tom planu nije ništa posebno uradila, a sa druge, zbog unutaralbanske političke podele, gde jedan broj lokalnih lidera i dalje region vidi u sastavu Kosova, i taj ceo koncept ih uopšte ne zanima", u dve rečenice sumira šta je u poslednjih deset godina učinjeno na integraciji Albanaca sa juga Srbije u institucije države Belgzim Kamberi, novinar i predsednik lokalnog Odbora za ljudska prava.\nPromena etničke strukture zaposlenih u državnim institucijama u opštinama juga Srbije naseljenim većinom Albancima, beleži se od kraja osamdesetih godina XX veka i poklapa se sa usponom Slobodana Miloševića i njegovim konačnim dolaskom na vlast u Srbiji.\nRat na Kosovu 1998–1999. godine, intervencija NATO-a protiv SRJ 1999. godine i oružana pobuna Albanaca sa juga Srbije okupljenih u Oslobodilačku vojsku Preševa, Bujanovca i Medveđe, dodatno su uticali na povećanje distance između lokalnih Albanaca i centralnih vlasti u Beogradu. U cilju stabilizacije regiona, odmah po otpočinjanju rata, Vlada Srbije formirala je Koordinaciono telo za jug Srbije.\nUČEŠĆE MANJINA: Ustavom Srbije iz 2006, godine, zajamčena je ravnopravnost svih građana u vođenju javnih poslova.\nTakođe se navodi da se "pri zapošljavanju u državnim organima, javnim službama, organima autonomne pokrajine i jedinica lokalne samouprave vodi računa o nacionalnom sastavu stanovništva i odgovarajućoj zastupljenosti pripadnika nacionalnih manjina". Učešće pripadnika manjina u javnim poslovima definisano je i obavezujućom konvencijom Saveta Evrope.\nNo, isto tako Ustav Srbije propisuje i da je izjašnjavanje nacionalne pripadnosti slobodno i da o tome niko nije dužan da se izjašnjava. Takođe, Zakon o zaštiti podataka o ličnosti nacionalnu pripadnost tretira kao naročito osetljiv podatak.\nTo su samo neki od razloga zbog kojih se, zvanično, u Srbiji ne vodi evidencija o etničkoj pripadnosti zaposlenih u državnim institucijama.\nRAZGOVORIMA DO NORMALIZACIJE I INTEGRACIJE: II Međunarodni forum o Južnoj Srbiji\nBIRN je, tokom istraživanja, poslao upite o zastupljenosti nacionalnih manjina u organizacionim jedinicama državnih institucija, agencija i službi u opštinama Preševo, Bujanovac, Medveđa, kao i u Vranju. Osim nekoliko njih koji su dostavili podatke, velika većina anketiranih državnih institucija pozvala se na navedene ustavne i zakonske odredbe i odgovorila da takvu evidenciju ne vode.\nIstovremeno, BIRN je podatke prikupljao upitima lokalnim samoupravama, kao i novinarskim istraživanjem na terenu. Takođe je, što se tiče učešća Albanaca u državnim institucijama na lokalnom nivou, korišćen nezvanični radni dokument nekih albanskih političkih partija, zaključno sa 2008. godinom.\nS obzirom na to da je istraživanje rađeno od februara do aprila 2011. godine, postoji mogućnost da je u međuvremenu došlo do manjih promena.\nRezultat istraživanja je da je broj Albanaca u državnim institucijama i danas u znatnom proporcionalnom disbalansu sa etničkom strukturom stanovništva u tim opštinama.\nTRALJAV POSAO: Zbog činjenice da većina državnih institucija tvrdi da ne vodi evidenciju o etničkoj strukturi zaposlenih, postavlja se pitanje na osnovu kojih podataka se vodi polemika o učešću manjina u radu državnih organa.\n"Jednostavno je. Vidi se po imenima iz spiskova zaposlenih", objasnio je za BIRN jedan od funkcionera albanske partije sa juga Srbije.\nU suterenu jedne stambene zgrade u centru Preševa nalaze se prostorije Partije za demokratsko delovanje, najuticajnije stranke među Albancima juga Srbije. Lider stranke i jedini albanski poslanik u Skupštini Srbije, Riza Halimi, stalno na uvetu ima mobilni telefon i razgovara.\n"Traljavo...", kaže Halimi, odmahujući glavom dok odgovara na pitanje kako protiču raspisani konkursi. "Konkursi se poništavaju, uslovi su neprimereni... Suštinski, problemi se ne rešavaju", nastavlja on.\nRadi se o ukupno 63 radna mesta koja su otvorile Uprava carina, Uprava prihoda i 11 inspekcijskih službi.\n"I šta se desilo? Na konkurs Uprave carina prijavilo se preko 300 ljudi, a iz Preševa su na razgovor pozvali samo njih pet i primili dvoje. Iz Bujanovca su primljena samo tri Albanca, a istovremeno je primljeno sedam Srba", tvrdi Halimi, dodajući da je i sam išao da se raspita o čemu se radi.\n"Rekli su mi da ljudi nisu ispunjavali uslove, da nisu imali praksu, jer je uslov bio šest meseci radnog iskustva. Pa, ovde toliko ljudi nema posla, ko je mogao da ima šest meseci radnog iskustva?", pita se on, dodajući da je na konkursu Uprave prihoda uslov još teži – dve godine radnog iskustva.\n"Problem je što Koordinacioni centar ceo proces nije koordinisao, jer da jeste, mogao je da bude raspisan konkurs za pripravnike, gde ne bi bilo uslova o prethodnom radnom iskustvu", zaključuje Halimi.\n"Na konkurse se prijavljuje veliki broj ljudi, ali postoje mnogi problemi jer ljudi jednostavno ne znaju šta moraju da urade kada se javljaju na konkurs", objašnjava Nenad Đurđević, doskorašnji direktor Službe Koordinacionog tela za jug Srbije, tela čiji je zadatak da operativno sprovodi odluke predsedništva, u kome sede politički lideri lokalnih Albanaca i predstavnici Vlade Srbije.\nPrema njegovim rečima, konkursi za Upravu carina i Upravu prihoda su dobar primer na kome se vide brojni problemi u integraciji Albanca juga Srbije.\n"Na konkursu za Upravu carina, od oko 400 kandidata samo je njih 55 ispunjavalo formalne uslove, a od toga su jedna trećina bili Albanci", objašnjava, dodajući da je posao do sada dobilo sedam Albanaca i sedam Srba.\nSlično je, kaže, bilo i na konkursu za Upravu prihoda, gde je od 167 kandidata, koji su sa srednjom stručnom spremom konkurisali za osam radnih mesta, samo njih osam ispunjavalo je uslove, koji su uključivali dve do tri godine radnog iskustva. I svi su bili Srbi.\n"Pored radnog iskustva, na oba konkursa, mnogi kandidati podneli su nepotpune prijave, nedostajala je dokumentacija, i praktično se ispostavilo da mnogi zapravo ne znaju kako se konkuriše za posao", zaključuje on.\nĐurđević dodaje i da mnogi kandidati nisu prepoznali razliku između "radnog iskustva" i "radnog staža". Prema njegovim rečima, svi ti problemi prezentovani su lokalnim albanskim političkim liderima.\n"Zato sada pripremamo jedan priručnik i seriju seminara na kojima bismo ljudima predstavili praktično šta treba uraditi i kako se pripremiti za konkurse", ističe Đurđević.\nOn dodaje da Koordinaciono telo ne može da utiče na pravilnike poslodavaca, kako bi se kriterijumi prilagodili slici prosečnog kandidata sa juga Srbije.\nMeđutim, Riza Halimi kaže da dosadašnji ishod ovih konkursa za njega predstavlja i dodatni politički balast u komplikovanoj unutaralbanskoj igri na jugu.\nOn tvrdi da je potpisom čelnika PDD-a na Sporazum o rekonstrukciji Koordinacionog tela iz 2009. godine, koji je predviđao uspostavljanje multietničke vlasti u Bujanovcu i uključivanje Albanaca u državne institucije, stranka samo izgubila.\n"Ispada da smo pogrešili mi koji smo potpisali Sporazum, jer se problemi ne rešavaju, a PDD je zbog potpisa izbačen iz vlasti u Preševu, gde je sada na vlasti DPA sa Ragmijem Mustafom na čelu. A Mustafa bojkotuje rad Koordinacionog tela, i na takvoj politici prikuplja političke poene", kaže Halimi, objašnjavajući da radikalne politike imaju plodno tle na jugu Srbije, jer je ekonomska situacija izuzetno teška.\nSporazumom o rekonstrukciji Koordinacionog tela podrazumevao je povratak albanskih lidera u to telo, uspostavljanje multietničke vlasti u tri opštine juga Srbije i paralelno Albanaca u rad državnih institucija.\n"U Bujanovcu su Srbi ušli u vlast, ali uključivanje Albanaca u rad državnih institucija ide traljavo. Stiče se utisak da se balansira uključivanjem Srba u lokalna rukovodstva u Bujanovcu i Preševu, ali tamo za ceo proces nisu zainteresovani", zaključuje Halimi.\nPreševski gradonačelnik Ragmi Mustafa, lider DPA, namršti se na pitanje kako protiču konkursi za mesta u državnoj službi, u gradu na čijem je čelu.\n"Ne znam mnogo o tome. To je dogovor Demokratske stranke i PDD-a, gde PDD o svemu odlučuje. Ja o tome nisam niti informisan niti su me o tome pitali", kaže on, zagledan negde ka podu svoje kancelarije.\nMustafa dogovor albanskih lidera i Vlade Srbije o uključivanju Albanaca u državne institucije i ulazak Srba u institucije lokalne samouprave opština juga Srbije vidi samo kao dogovor vlasti i PDD-a, koji se Preševa ne tiče. On tvrdi da je bilo pritisaka da se dogovor postigne i u gradu na čijem je on čelu, i uslovljavanja "novcem i zapošljavanjem".\n"Mi ovde imamo dvojicu odbornika Srba, i to jednog iz SPS-a i jednog iz SRS-a, i oni imaju podršku svojih stranaka jer nisu u vlasti. U Preševu ukupno ima oko 1000 Srba, glasača, to je zanemarljiv broj", odgovara Mustafa na pitanje zašto dogovor nije sproveden u Preševu, dodajući da mesta u vlasti dobijaju stranke koje potpišu koalicioni sporazum o vlasti.\nMustafa, na kraju, ističe da ne veruje u započeti proces integracije Albanaca u državne institucije, iako kaže da je "važno uključiti Albance".\n"Nude 65 radnih mesta, a čuo sam da se planira zapošljavanje 30 Srba i 35 Albanaca. Ne znam koliko su radna mesta na carini dugotrajno rešenje, ta će granica nestati sa ulaskom u EU, pa će ti ljudi opet ostati bez posla. Ni inspektori nisu rešenje, jer verujem da će ta radna mesta biti ukinuta kada se promeni Vlada", priča Mustafa.\nZa Belgzima Kamberija, takav Mustafin stav posledica je njegove politike, koja se još nije odrekla agende o spajanju opština sa albanskom većinom sa Kosovom.\n"Dogovor su prihvatile stranke koje su prihvatile da se zalažu za prava Albanaca u okviru institucija sistema, i koje su na vlasti u Bujanovcu", zaključuje on.\nKamberi ipak ne veruje da je Mustafa neupućen u to kako idu konkursi za novootvorena radna mesta, jer su partije tela preko kojih se lobira za dobijanje radnih mesta.\n"Sada su najvažniji etnički princip i partijska pripadnost. Kandidati se, dakle, biraju po ključu, a to nije normalan proces", zaključuje on.\nOn dodaje da je za jug Srbije karakteristično to da tamo gde vlast imaju Albanci, Srbi teško dolaze do radnih mesta i obrnuto.\n"Mislim da će sve tako teško biti dok se u odnosima sa Kosovom ne napravi napredak. Do tada će ovaj region, kao i proces integracije Albanaca, ostati talac tih nerešenih odnosa", zaključuje Kamberi, koji će ipak priznati da je kriza kadrova jedan od problema sa kojima se objektivno suočavaju Albanci.\n"Mnogi obrazovani su otišli iz regiona prema evropskim zemljama, Makedoniji i Kosovu. Studentima koji su studirali na univerzitetima na Kosovu, u Srbiji diplome ne važe, činjenica je i da mnogi mladi Albanci danas slabo govore srpski jezik."\nU Koordinacionom centru, kada su u pitanju konkursi, ne žele da ulaze u političku polemiku, mada priznaju da su svesni komplikovane unutaralbanske političke scene na jugu. Oni ipak odbacuju Mustafinu neobaveštenost rečima da to telo o svim važnim pitanjima, uključujući i raspisivanje konkursa, obaveštava opštine.\n"Predsedništvo Koordinacionog tela, kao najviši politički organ, obaveštava sve predsednike opština koji dobijaju sve informacije u vezi s konkursima", izričit je Đurđević.\nA upravo su poslovi u državnoj službi bili prva uspešna, zajednička akcija vlasti u Beogradu i lokalnih lidera kada je u saradnji sa OEBS-om pokrenut projekat multietničke policije.\nProjekat je otpočeo 2001. godine, po okončanju sukoba na jugu Srbije, sa ciljem da se stvori policijska struktura koja bi imala poverenje i Albanaca i Srba. Čitav program ocenjen je kao pozitivan, a danas Albanci čine nešto više od 50 odsto policijskog sastava u Preševu, blizu 35 odsto u Bujanovcu i blizu 5 odsto u Medveđi.\nPrema podacima koje je BIRN dobio od MUP-a Srbije, od ukupnog broja zaposlenih njih 0,6 odsto su Albanci, a najveći broj radi u Policijskoj upravi u Vranju, gde čine 18,6 odsto zaposlenih.\nMeđutim, i Riza Halimi i Ragmi Mustafa imaju sumnje kada je u pitanju budućnost tog projekta.\n"Prvobitan broj Albanaca u policiji u proteklih deset godina se smanjio. Neki su otišli sami, neki su udaljeni zbog prekršaja. Potrebno je da se nađe način da se kursevi za obuku nastave i da budu primljeni novi ljudi", kaže Riza Halimi.\nRagmi Mustafa sumnja da će multietnička policija kao projekat uopšte opstati i smatra da ona nije dugoročno rešenje.\nMeđutim, MUP je sredinom marta raspisao novi konkurs za upis devete klase Centra za osnovnu policijsku obuku, i to za deset polaznika, za Policijsku stanicu u Medveđi, i za po 20 polaznika za policijske stanice u Bujanovcu i Preševu.\nTih 50 novih radnih mesta u policiji izmeniće postojeće brojke i, statistički, etnički sastav približiti onom koji postoji u opštinama juga Srbije.\nPokolj u zatvoru Dubrava\nIntervju – Mihajlo Gavrić, direktor Sektora za zaštitu životne sredine EPS-a >\nOd crnog ka zelenom\nPolitički urbanizam – ime za ulicu, trg, plato >\nŠta je ostalo i šta će biti od\nKraj štrajka Tomislava Nikolića >\nPrevede ih žedan preko vode\nVreme Evrope (7) >\nUmrežavanje filmskih industrija\nVaseljenska tucijada u Oglađenovcu >\nKaži svima, sele, Srbi se vesele\nDaleko je dijalog\nNa nedavno održanom Drugom međunarodnom forumu o Južnoj Srbiji okupile su se sve strane – predstavnici Vlade Srbije, lokalnih zajednica iz tog regiona, međunarodnih institucija. Pod nazivom "Integracije: između etničkog i demokratskog principa", Balkanska istraživačka mreža (BIRN) organizovala je forum čiji je cilj bio da javnost uputi u trenutno stanje regiona. Akcenat je stavljen na obrazovanje kao esencijalni činilac uspešne integracije albanske manjine i na zapošljavanje, što je jedna od najvećih kočnica i briga Južne Srbije.\nPredstavnici Vlade Srbije, među kojima su bila tri ministra, izneli su podatke koji govore da u regionu stvari idu nabolje. Raspisan je konkurs za osnovnu policijsku obuku za 50 policajaca – po 20 u Preševu i Bujanovcu i deset u Medveđi, otvorena su odeljenja Ekonomskog i Pravnog fakulteta u Medveđi, a očekuje se u narednom periodu da sa radom počne i odeljenje Ekonomskog fakulteta u Bujanovcu. Za nastavu u osnovnom obrazovanju obezbeđen je udžbenik iz Albanije sa prilagođenim sadržajem, ostali udžbenici se "ubrzano prevode na albanski jezik" i oni bi trebalo da budu "dostupni" početkom nove školske godine. Kao ključni problemi istaknuti su jezička barijera, nedostatak kadrova, kao i obostrana diskriminacija Srba i etničkih Albanaca u državnim i lokalnim institucijama.\nPredsednik Koordinacionog tela i ministar u Vladi Srbije Milan Marković smatra čak da ovo telo "nikada bolje nije radilo", ali da ne postoji podrška lokalnih, albanskih političara. Nakon svojih izlaganja, ministri Ivica Dačić, Žarko Obradović i Milan Marković napustili su Forum.\nGradonačelnici Preševa i Bujanovca, Shaip Kamberi i Ragmi Mustafa, izrazili su duboko nezadovoljstvo naporima Beograda, koji su ocenjeni kao nedovoljni što pokazuje situacija "na terenu". "Mi danas govorimo o istim temama o kojima smo govorili prošle godine, što govori koliko smo odmakli", bio je komentar Shaipa Kamberija, gradonačelnika Bujanovca.\nIako je događaj zamišljen kao prilika za razmenu mišljenja, deluje da je većina "pričala svoje priče" bez autentičnog napora da se dođe do pravog razgovora.\nDrugim rečima, stavovi su potpuno oprečni, a do sučeljavanja i eventualno nalaženja zajedničkih tačaka nije došlo. Ovakav skup je mogao da bude prilika za dvosmeran, konstruktivan dijalog. No, ministri Vlade nisu, iznevši "lepe vesti" na papiru, ostali da saslušaju primedbe ni predsednika opštine ni brojnih učesnika Foruma koji su došli sa juga Srbije.\nU jednom trenutku, moderator je pitao Dušana Janjića: "Koji problemi u Južnoj Srbiji mogu da se reše za godinu dana?" "Nijedan", odgovorio je on aludirajući na to da je u pitanju dugačak proces. Potom je naglasio da su potrebni zdravi temelji, redovna komunikacija između dve strane, konkretna rešenja. Osvrćući se na situaciju kakva je sada, Janjić je rekao da treba da "molimo i Boga i Brisel" za poboljšanje.\nReč, dve sa konferencije\n"Ekonomska situacija je gora i nezaposlenost je veća nego 2001. godine... Ne smete našu situaciju u Preševu, Bujanovcu, Medveđi izjednačavati sa opštim problemima koje društvo ima zbog krize. To je neumesno. U ovim opštinama ljudi nemaju nikakvo rešenje, nikakvu perspektivu i zato beže."\n"Suština uključivanja Albanaca u društveni sistem Srbije je da budu subjekat, a ne objekat. U tome Koordinaciono telo nije uspelo."\nRiza Halimi, narodni poslanik i jedini etnički Albanac u Skupštini Srbije\n"Koordinaciono telo je od početka prepoznalo problem obrazovanja na jugu zemlje, ali je sav teret na nama. Preveli smo sve udžbenike na albanski jezik i obezbedili simultani prevod na albanski jezik na fakultetu u Medveđi. Sve je besplatno, a nijedan albanski političar nije došao da podrži otvaranje ovog fakulteta."\nMilan Marković, ministar za ljudska i manjinska prava, državnu upravu i lokalnu samoupravu\n"Molimo vas da ne sumnjate u našu iskrenu nameru (kada je reč o poboljšanju obrazovnog sistema na jugu Srbije i omogućivanju zajednicama regiona da ostvare svoja prava). Ali da bismo postigli taj cilj, potrebni su nam kadrovi i novac, samo želja nije dovoljna."\nŽarko Obradović, ministar prosvete i nauke\n"Srbija je šampion u strategijama, ali nema akcioni plan."\n"Iz velikih projekata neophodno je izbaciti politiku i prepucavanja, a pritom je potrebno veće učešće u privatnom sektoru."\nGrem Tindal, PROGRES Program\nTabela – Bujanovac\nvideti foto galeriju


Nikolić napustio konsultacije sa radikalima nakon 30 sekundi | WebTribune\nHome U FOKUSU Nikolić napustio konsultacije sa radikalima nakon 30 sekundi\nPosted date: мај 23, 2016 In: U FOKUSU\nPredsednik Tomislav Nikolić posle tridesetak sekundi napustio konsultacije s predstavnicima liste SRS, nakon što su ga radikali pozvali da podnese ostavku.\n“Nikolić nije imao strpljenja da čuje šta delegacija SRS ima da mu kaže i već nakon 30 sekundi je ustao i napustio konsultacije”, rekao je funkcioner SRS Nemanja Šarović novinarima.\nUpitana da li im je predsednik rekao zašto je napustio konsultacije, funkcionerka SRS Nataša Jovanović je rekla da su radikali insistirali da iznesu sve argumente i da je za to trebalo da imaju pola sata.\n“Predsednik nam je rekao da je čuo stav SRS da nećemo u vladu”, rekla je Jovanović.eva\nIznenađujuća odluka da radikali u ovom sastavu idu kod predsednika doneta je jednoglasno u organima stranke, a stigla je nakon nekoliko dana medijskih spekulacija da će Nikolić pokušati da izbegne konsultacije s predstavnicima stranaka.\n“Šešelj i Nikolić, drugom prilikom, javno”\nUpitan zašto lider radikala nije došao na konsultacije, Šarović je rekao da je to bio protokolaran susret, a da bi susret Nikolića i Šešelja trebalo da se odigra na drugom mestu i u drugo vreme u prisustvu novinara i javnosti.\nPredsednik Srbije Tomislav Nikolić nastavio je danas konsultacije za formiranje buduće vlade s predstavnicima izbornih lista koje su ušle u Skupštinu Srbije. Nikolić se najpre sastao s liderima koalicije SPS-JS, a zatim su došli predstavnici SRS.\nPredsednik Nikolić treba da se sastane i s predstavnicima DS-a..\nPola sata kasnije razgovaraće s predstavnicima pokreta “Dosta je bilo”, zatim s predstavnicima koalicije SDS-LDP-LSV, Dveri-DS S, SVM, predstavnicima liste “Muamer Zukorlić – Bošnjačka demokratska zajednica Sandžaka”, SDA Sandžaka Sulejmana Ugljanina.\nNikolić će saslušati i mišljenja predstavnika Partije za demokratsko delovanje u 14.30 sati i Zelene stranke u 15 sati.\nPredsednik Srbije je konsultacije započeo u četvrtak razgovorom s liderom SNS Aleksandrom Vučićem.\nObama u Hirošimi ali se neće izviniti za 140.000 mrtvih Japanaca


Održana konferencija proizvođača i otkupljivača jagodičastog voća u Sarajevu - Resor za pružanje stručnih usluga u poljoprivredi\nOdržana konferencija proizvođača i otkupljivača jagodičastog voća u Sarajevu\nBy Dragan Bejatović25/04/2019 Dešavanja, Najnovije\nSavez proizvođača jagodičastog voća u BiH u saradnji sa CARITAS Švicarske u Bosni i Hercegovini organizovao je 24.04.2019. godine „VIII godišnju konferenciju proizvođača i otkupljivača jagodičastog voća u Bosni i Hercegovini“ u Sarajevu.\nOvaj događaj je bio prilika da se svi učesnici uključeni u proizvodnju, otkup, preradu i plasman jagodičastog voća upoznaju sa aktuelnostima i trendovima u Bosni i Hercegovini, regiji i zemljama EU vezano za proizvodnju i tržište jagodičastog voća.\nUprkos činjenici da sektor malinarstva u protekle dvije godine prolazi kroz težak i nesiguran period, malina je i dalje vodeći izvozni BH proizvod u sektoru voća i povrća. Na malinu se odnosi 45% ukupnog izvoza u sektoru sa izvozom od 23.400 tona u 2018. godini. Visoka proizvodnja dovodi do visokih očekivanja, što je u direktnoj koorelaciji sa izazovima svjetskih tržišnih cijena, standarda kvaliteta i klimatskih promjena.\nCilj konferencije je da predstavi lanace proizvodnje jagodičastog voća i da okupi na jednom mjestu sve učesnike u lancu vrijednosti, predstavi probleme i izazove sa kojima se proizvođači u BiH i regiji susreću, te omogućiti ključnim akterima da uspostave kontakte sa potencijalnim partnerima, razmjene iskustava i promovisanju dijalog.\nPrethodna članakVažna zaštita od čađave krastavosti\nSljedeći članakJavni poziv za kapitalne investicije početkom maja\nZimska priprema voćnjaka\nOdržana jednodnevna obuka u Derventi


Orjentir za članstvo u EU da bude 2025. – Portal Bar\nOrjentir za članstvo…\nOrjentir za članstvo u EU da bude 2025.\nOrijentir crnogorskim institucijama trebalo bi da bude 2025. godina kao okvir za članstvo postavljen u strateškim dokumentima EU, što znači da do kraja 2023. godine sva pravna tekovina EU mora biti prenijeta u domaće zakonodavstvo, a institucije osposobljene da je sprovode, poručila je u intervjuu za Pobjedu glavna pregovaračica sa EU Zorka Kordić.\nTo je, kaže ona, ujedno i strateško opredjeljenje ove Vlade, da do kraja svog mandata obezbijedi unutrašnju spremnost zemlje za članstvo.\nCrna Gora koja je sada, kako je podsjetila, jedina država kandidat sa svim otvorenim poglavljima, staviće tokom 2021. godine, prema riječima Kordić, „snažan akcenat na ispunjavanju preostalih privremenih mjerila za poglavlja 23 – Pravosuđe i temeljna prava i 24 – Sloboda, pravda i bezbjednost“.\n„Paralelno sa zajedničkim naporima sve tri grane vlasti u reformi vladavine prava, naša pregovaračka struktura će zajedno s Evropskom komisijom raditi na definisanju konkretnih akcija za dobijanje završnih mjerila. To će omogućiti da Evropska komisija pripremi odgovarajući izvještaj i predstavi ga državama članicama EU. Usvajanje izvještaja o ispunjenosti privremenih mjerila za poglavlja 23 i 24 od strane Savjeta EU svakako će podstaći postupno zatvaranje svih drugih poglavlja; rekla je Kordić.\nGovoreći o novoj metodologiji pregovora sa EU, Kordić kaže da ona otvara više prostora za politički dijalog sa državama kandidatima i mogućnost učestvovanja u radu radnih tijela EU zajedno sa državama članicama na temu različitih sektorskih politika.\n„U tehničkom smislu, većina stavki nove metodologije je već definisana u pregovaračkom okviru za Crnu Goru iz 2012. godine, tako da se tu ne očekuju niti izmjene u načinu izvještavanja Evropske komisije, niti neke ‘tematske’ izmjene u pregovaračkoj strukturi. Ipak, podjela na grupe poglavlja, tzv. klastere, koju uvodi nova metodologija, ukazuje da u pregovaračkoj strukturi moramo imati snažno zajedničko djelovanje resora i interakciju više poglavlja, kako bismo ostvarili uspjeh“, kazala je ona.


Alkalaj se susreo sa španskim ministrom vanjskih poslova Descallarom - Klix.ba\nAlkalaj se susreo sa španskim ministrom vanjskih poslova Descallarom\n25.4.2008. u 14:50\nMinistar vanjskih poslova Bosne i Hercegovine Sven Alkalaj se 25. travnja 2008. godine sastao sa političkim direktorom u Ministarstvu vanjskih poslova Španije Rafael Descallarom.\nMinistar Alkalaj je iskoristio ovu prigodu čestitati na nedavno okončanim izborima u Španiji, i zamolio da se čestitke za ponovni izbor za ministra vanjskih poslova Španije prenesu i njegovom kolegi Moratinosu.\nMinistar Alkalaj je informirao direktora Descallara o trenutnoj političkoj situaciji u Bosni i Hercegovini, posebno u svjetlu nedavno usvojene reforme policije, kao preduvjeta za potpisivanje Sporazuma o stabilizaciji i pridruživanju sa Europskom Unijom. Naglasio je značaj odluke travanjskog sastanka na vrhu NATO saveza u Bukureštu, kojom je Bosni i Hercegovini dodijeljena razina Intenziviranog dijaloga.\nPolitički direktor Descallar je izrazio zadovoljstvo usvajanjem zakona o reformi policije i istakao da Španija sa pozornošću prati razvoj situacije u Bosni i Hercegovini.\nSugovornici su zaključili da između Bosne i Hercegovine i Španije nema otvorenih pitanja, te da su bilateralna i gospodarska suradnja na zadovoljavajućoj razini.\nRazmijenjena su mišljenja i o stanju u regiji, o pitanju Kosova, predstojećim izborima u Srbiji i mogućim implikacijama na Bosnu i Hercegovinu. Naglašeno je da je za Bosnu i Hercegovinu posebno značajna stabilnost u regiji, te da se nalazimo u periodu u kome je sve skoncentrisano na potpisivanje Sporazuma o stabilizaciji i pridruživanju sa Europskom Unijom i euro-atlantskim integracijama.\nBan Ki-moon: Rast cijena hrane donio globalnu krizu\n25.04.2008. u 14:37


Svečanost povodom 157 godina od rođenja Nikole Tesle | Palelive.com\nPočetna Regija Istočno Sarajevo Svečanost povodom 157 godina od rođenja Nikole Tesle\nISTOČNO SARAJEVO – Udruženje tehničke kulture „Nikola Tesla“ Istočno Sarajevo organizovalo je danas prigodan program povodom 157 godina od rođenja srpskog naučnika Nikole Tesle i 110 godina svjetske radio-tehnike i Tesline radio-stanice na Long Ajlendu.\nU prostorijama Kulturnog centra u Istočnom Novom Sarajevu upriličeno je razgledanje izložbe fotografija Teslinih otkrića i pronalazaka, stručno predavanje o životu i djelu ovog velikog srpskog naučnika, a prikazan je i kratki film o Muzeju Nikole Tesle.\nGovoreći o Teslinom genijalnom umu i naučnom djelu, predsjednik Udruženja Radosav Elez rekao je da se 10. jula 1856. godine, kada je rođen Tesla, „Svemir otvorio iznad Smiljana i vrijeme je stalo da dočeka na svijet genija koji će promijeniti tokove civilizacije na Zemlji, a čovječanstvu otvoriti oči i uši da uživa u blagodetima prirodnih fenomena“.\n„Otkrićem obrtnog magnetnog polja 1882. godine Tesla je promijenio svijet elektriciteta, a pronalascima koji su uslijedili iz oblasti naizmjeničnih struja, od elektromotora, transformatora, oscilatora i drugih otkrića, povezao je upotrebu i primjenu energije sunca za ljudske potrebe, kao i prenos energije na beskonačne daljine bez gubitaka“, naveo je Elez.\nPrema njegovim riječima, u hidrocentralu na Nijagari, koja je izgrađena 1896. godine, ugrađeno je oko 40 Teslinih patenata i otkrića.\n„Teslin doprinos u oblasti radija i telekomunikacija je toliki da su svi uređaji koji se koriste u proizvodnji i prenosu talasa-energije rađeni u Teslinoj laboratoriji na Long Ajlendu 1903. godine, kao svjetskoj radio-stanici, putem koje je prenosio zvuk preko okeana na najveće daljine“, istakao je Elez.\nOn je podsjetio da je Tesla nosilac titule akademika i doktora nauka na skoro svim prestižnim univerzitetima na svijetu, da je za životno djelo dobio najveće američko naučno priznanje Edisonovu medalju, da je među 30 najzaslužnijih građana SAD, a po njemu je jedinica magnetne indukcije dobila naziv „Tesla“ /T/.\nElez je rekao Srni da je razočaran veoma slabom posjetom današnjem programu.\nUdruženje tehničke kulture Nikola Tesla\nPrethodni članakSrbi – inicijatori civilizacijskog zrenja Sarajeva\nNaredni članakStanje bezbjednosti dobro


Kako je državnim službama „promaklo“ 6.000 migranata?\nNa jučerašnjoj sjednici Operativnog štaba za pitanje migracija u BiH konstatirano je kako Ministarstvo sigurnosti BiH barata podatkom da je u prvih šest mjeseci ove godine u našu zemlju ušlo oko 11.000 migranata, a podaci Ministarstva unutrašnjih poslova (MUP) Unsko-sanskog kantona (USK) govore da je na područje tog kantona u istom periodu ušlo oko 17.000 migranata!\nKako se desilo da državnim nadležnim službama „promakne“ čak oko 6.000 migranata, pitanje je na koje niko nije imao odgovor, a ovaj skandal okončao se tek time da je Dragan Mektić, ministar sigurnosti BiH, „zagrmio“ na Službu za poslove sa strancima kako nije ažurnije evidentirala migrante. Pitanje odgovornosti za ovakav skandalozan propust niko nije postavio, prenosi Avaz.\nStav predstavnika Delegacije EU u BiH da neće finansirati smještaj migranata u Vučjaku članovi Štaba su ocijenili neutemeljenim i neargumentiranim. Ocijenjeno je da u svemu možda postoje skrivene namjere da se migranti što duže zadrže u BiH.\nPosebno je kritiziran navod da je lokacija neprihvatljiva jer je blizu granice s Hrvatskom. D elegacija BiH o migrantskoj krizi i Vučjaku kao lokaciji za migrantski centar razgovarat će 17. jula na sastanku s predstavnicima Evropske unije u Briselu.\nObjavio: Wed, 03/07/2019 - 16:35


Narodni poslanik Jelena Trivić, Klub poslanika PDP, postavila je na Sedmoj sjednici održanoj 31. oktobra 2019. godine\nMolim Vas da mi dostavite ime i prezime savjetnikā:\nu Ministarstvu finansija;\nu Ministarstvu rada i boračko – invalidske zaštite,\nu Ministarstvu zdarvlja i socijalne zaštite.\nNarodni poslanik Jelena Trivić, Klub poslanika PDP, postavila je na sedmoj sjednici Narodne skupštine Republike Srpske, dana 31. oktobra 2019. godine, sljedeće poslaničko pitanje:\n„Molim Vas dostavite mi ime i prezime savjetnika u Ministarstvu finansija?. “\nU Ministarstvu finansija, a u skladu sa Pravilnikom o unutrašnjoj organizaciji i sistematizaciji radnih mjesta u Ministarstvu finansija, angažovana su dva savjetnika.\nODGOVOR 2: Broj: 16-05/1.1-011-23/19\nDatum, 07.11.2019. godine\nNarodni poslanik Jelena Trivić, Klub poslanika PDP, postavila je na Sedmoj redovnoj sjednici Narodne skupštine Republike Srpske, održanoj 29, 30. i 31. oktobra 2019. godine\nMolim Vas da mi dostavite ime i prezime savjetnika:\nu Ministarstvu rada i boračko-invalidske zaštite,\nu Ministarstvu zdravlja i socijalne zaštite.\nU skladu sa članom 80. Poslovnika o radu Vlade Republike Srpske („Službeni glasnik Republike Srpske“, broj 123/18), a u vezi sa članom 263. i 264. Poslovnika Narodne skupštine Republike Srpske („Službeni glasnik Republike Srpske“, broj 31/11 i 34/17), dajemo sljedeći\nNa poslovima savjetnika ministra rada i boračko-invalidske zaštite angažovani su:\nMILAN TORBICA i ILIJA STEVANČEVIĆ.\nBanja Luka, 15.11.2019. godine\nNa Sedmoj redovnoj sjednici Narodne skupštine Republike Srpske, održanoj od 29,30. i 31. oktobra 2019. godine u skladu sa članom 263. i 264. Poslovnika Narodne skupštine Republike Srpske, narodni poslanik Jelena Trivić, Klub poslanika PDP, postavila je sljedeće poslaničko pitanje:\n„Molim Vas da mi dostavite ime i prezime savjetnika u Ministarstvu finansija, u Ministarstvu rada i boračko-invalidske zaštite, u Ministarstvu zdravlja i socijalne zaštite“.\nNa poziciji savjetnika u Ministarstvu zdravlja i socijalne zaštite, angažovane su dvije osobe: Milojko Grujičić i Severin Rakić.


Pet članova UO AKB pozivaju na Konferenciju advokata, traže obustavu rada\nHomeDRUŠTVOPet članova UO AKB pozivaju na Konferenciju advokata, traže obustavu rada\n02/11/2021Redakcija BALKAN TVDRUŠTVO, Vesti, za slajder0\nPet članova Upravnog odbora Advokatske komore Beograda (AKB), okupljenih oko protesta „Ni korak nazad“, pozvali su advokate da u što većem broju dođu na Konferenciju advokata Srbije zakazanu za 6. novembar.\nNa toj konferenciji trebalo bi da bude doneta odluka kako će advokati dalje delovati po pitanju mišljenja Vrhovnog kasacionog suda (VKS) oko naknada za obradu bankarskih kredita.\nKako se navodi u saopštenju koje je prosledio jedan od organizatora protesta „Ni korak nazad“ Čedomir Kokanović, dosadašnje ankete i peticije advokata su pokazale da je većinsko raspoloženje za obustavu rada do ispunjenja zahteva – „bezuslovnog povlačenja pravnog stava VKS“.\n„Od Konferencije advokata očekujemo potvrdu ovakvog stava, a od skupštine Advokatske komore Srbije (AKS) zakazane odmah nakon konferencije očekujemo da usvoji preporuku konferencije, bez interesnog lobiranja i privatnih kalkulacija delegata“, navodi se u saopštenju.\nU saopštenju se navodi i da nezavisni članovi Upravnog odbora AKB od delegata skupštine AKS očekuju „ličnu odgovornost za postupanje“, a od predsednice AKS Jasmine Milutinović da „prestane sa opstrukcijama Konferencije i razvodnjavanjem odlučne volje advokata da obustavom rada izdejstvuju povlačenje spornog stava VKS“.\n„Advokatske komore su predugo bile neaktivne i ćutale na kršenja interesa advokata i građana Srbije u celini. U narednom periodu advokatske komore moraju da preuzmu aktivnu ulogu u društvu jer je advokatura najpozvanija da bude korektiv nepravilnosti u postupanju državnih organa“, piše u saopštenju.\nIzjave novoizabranog predsednika AKB Momčilo Bulatovića o materiji bankarskih kredita, kako su ocenili, „umanjuju odlučnost zahteva advokature i ne doprinose zaštiti interesa velike većine advokata koja zahteva obustavu do povlačenja spornog stava VKS“.\nSaopštenje su potpisali nezavisni članovi Upravnog odbora AKB Sara El Sarag, Mišo Dobrijević, Rade Cvijetić, Zlata Rašević i Ivan Vukoje.\nTunberg: Političari se pretvaraju da našu budućnost shvataju ozbiljno\nDanas je Međunarodni dan borbe protiv nekažnjivosti zločina nad novinarima


Kina se pretvara u gigantski finansijski mehur - 22.03.2016, Sputnik Srbija\nNije tajna da trenutno Kina ima ozbiljne probleme sa rastom ukupnog duga. Iako je teško dobiti tačne podatke, većina ekonomskih analitičara navodi cifre od 30... 22.03.2016, Sputnik Srbija\n10:01 22.03.2016 (Osveženo: 00:53 26.08.2021)\n© REUTERS / Jason LeePad kineske ekonomije\nNije tajna da trenutno Kina ima ozbiljne probleme sa rastom ukupnog duga. Iako je teško dobiti tačne podatke, većina ekonomskih analitičara navodi cifre od 30 biliona dolara.\nU zavisnosti od ocena, to podrazumeva odnos ukupnog duga prema BDP-u zemlje od 250 odsto do 300 odsto. Nije isključeno da je procenat bio i veći na kraju 2015. godine. Treba reći da se ne radi o državnom dugu, već o ukupnom dugu ekonomskih subjekata.\nOdnos korporativnog duga prema BDP-u iznosio je 2014. godine oko 125 odsto. U zavisnosti od specifičnosti biznisa razlikuju se i mogućnosti servisiranja duga, ali se generalno može reći da kompanije sa ovim teretom sve teže izlaze na kraj.\nPrema podacima „Makarija grupe“, više od polovine svih dugova sirovnskih kompanija u 2014. godini se nisu mogli pokriti svojim prihodima, dok novijih podataka za sada nema.\nSituacija se veoma pogoršala, jer su se na kraju 2015. godine kineske kompanije zadužile još 1,2 biliona dolara i taj novac je bio iskorišćen za servisiranje starih kredita, piše ruski portal „Vesti ekonomika“. Drugim rečima, korporativni sektor Kine veoma brzo postaje gigantski finansijski mehur.\nSa tačke gledišta statistike i finansijske analize, kineske kompanije prosto pokušavaju da generišu novčani tok koji je potreban za vraćanje dugova. Međutim, to postaje sve teže. Već sada prekoračenje rokova plaćanja za usluge i robu u Kini iznosi 87 dana, što je najveće kašnjenje u skoro 17 godina.\nGrubo govoreći, trenutno kineske kompanije troše dvostruko više vremena samo na to da dobiju novac za prodatu robu i usluge nego što je to bilo potrebno pre pet godina. Posebno je veliki problem kod industrijskih preduzeća, gde čekanje traje 131 dan.\n4 Februar 2016, 12:12\nPo pravilu, ako čekanje prelazi sto dana, to je znak da se radi o velikoj krizi u sektoru. Posebno je teško stanje u kompanijama iz indeksa „MSCI Emerdžing markets“ koje čekaju isplate obaveza do 44 dana.\n„Dugovi državnih kompanija su porasli za 23 odsto u poslednje 2 godine — do 590 milijardi dolara, što je više od godišnjeg BDP-a Tajvana. Broj korporativnih bankrotstava ove godine porastao je za 20 odsto i sve više kineske kompanija biraju između dve neprijatne opcije: nastaviti kreditiranje postojećih klijenata, pristajući na odlaganje isplata ili prekinuti saradnju i gledati kako pada prodaja“, piše Blumberg.\nOvo, naravno, vodi u krizu plaćanja, dok se ukupan nivo čekanja na isplate naglo povećava. Na kraju, industrijska preduzeća ne mogu da otplaćuju bankama kredite koje ih jednostavno proglašavaju „nekvalitetnim“, što znači da će dobijanje novih kredita i nastavak rada biti mnogo teži. Jedini izlaz iz problema preduzeća vide u daljem zaduživanju, kako bi mogla da servisiraju stare dugove. Ovo omogućava da se dobije na vremenu, možda nekoliko meseci, ali onda čitav sistem može da se sruši, kao kula od karata.\nEfetat kule od karata će proraditi u slučaju kada ozbiljni problemi sa neplaćanjem počnu da se pojavljuju i kod stabilnih i „bogatih“ kompanija. Kada se to desi, videćemo talas bankrotstava, bankarsku krizu i veliki pad proizvodnje. Tržište će biti očišćeno, milioni Kineza će izgubiti radna mesta, dok će Narodna banka Kine biti prinuđena da potroši milijarde na spasavanje sopstvenog bankarskog sistema.\nŠef NBK Džou Sjaočuan je već izjavio da je korporativni sektor Kine opterećen prevelikim dugovima. On je naveo da je odnos duga i BDP-a suviše visok, ali nije naveo tačne cifre.\nIpak, Peking, izgleda, nije mnogo zabrinut problemima domaćih kompanija. Inače, zašto bi dozvolio kompanijama da povećaju dug za 0,5 biliona dolara u januaru 2016. godine.\nVlasti ukazuju da kompanije treba da ulažu više novca u berze, time smanjujući zavisnost od duga.\n„Treba da stabilizujemo tržište kapitala. Bilo bi dobro, ako bi svi svoju ušteđevinu pretvorili u kapital, na takav način kompanije ne moraju da se mnogo zadužuju“, rekao je šef NBK.\nPrema podacima Fajnenšel tajmsa, oko jedne trećine kompanija već je dužno tri puta više, nego što imaju vrednost.\nBez obzira na sve probleme Peking se, čini se, sprema se da oštro „uguši“ svaki znak krize. U tome može da računa na podršku MMF-a.\nŠefica MMF-a Kristin Lagard je izjavila: „Svet će pažljivo pratiti kako bi iz iskustva Kine saznao kako treba vešto upravljati ravnotežom između ekonomske transformacije i dublje globalne integracije“.\nPodrška MMF-a i zvaničnih vlasti postoji, CB ima dovoljno rezervi, znači može se „vešto upravljati“ „ravnotežom“ još neko vreme.


Broj kompanija koje su suočene sa stečajem porastao je za trećinu, prema studiji grupacije kreditnog osiguranja Euler Hermes, prenosi Indikator.\nfabrike radnici koronavirus 02 foto Tanjug AP\nCovid-19 prouzrokovao je tempiranu bombu, upozorava se u izveštaju, koji predviđa da će se broj bankrota povećati za 35 odsto između 2019. i 2021. godine.\nOsiguravajuća grupa takođe je izračunala da će prosek insolventnosti skočiti na najviši nivo od 2009. godine, kada je svet pogodila globalna finansijska kriza, javlja francuska novinska agencija AFP.\nNajveći broj bankrota među vodećim ekonomijama očekuje se u Sjedinjenim Državama, gde će taj broj porasti za 57 odsto do 2021. godine.\nU Brazilu će biti 45 odsto više, u Velikoj Britaniji 43 odsto, a u Španiji 41 odsto. Predviđaju da će se broj bankrota u Kini, gde je novi korona virus prvi izbio, povećati za 20 odsto.


Otvoren info centar za azilante u Beogradu | Hrišćanska Adventistička Crkva Čikago\nPosted on 28, 2015 Posted By: Moderator Categories: Vesti\nInfo centar za azil, u kojem će migranti moći da dobiju pouzdane informacije o centrima za azil, pravnu i psihosocijalnu pomić, ali i da koriste kompjutere i besplatan Internet, otvoren je danas u Nemanjinoj ulici u Beogradu, u blizini autobuske i železničke stanice.\n„Dok drugi rešavaju (ili treba da rešavaju) uzroke najvećeg talasa izbeglica posle Drugog svetskog rata, neko treba da se bavi posledicama – potrebama realnih ljudskih bića koji beže u sigurnost i normalan život. Ovaj Info centar je posvećen njima. Finansiraju ga ADRA, UNHCR i opština Savski Venac. Projektne aktivnosti pored Adre sprovode Beogradski centar za ljudska prava, NVO KlikAktiv i opština Savski Venac. U Info centru izbeglice će moći da dobiju obaveštenja, na maternjem ili jeziku koji razumeju, o tome kome da se obrate za zadovoljenje osnovnih potreba. Zaposleni, prevodioci i volonteri Info centra takođe će pružati izbeglicama osnovne servisne informacije, pravnu i psihološku podršku, kao i humanitarnu pomoć.“, objašnjava Igor Mitrović, direktor ADRA Srbije koja je pokretač ovog projekta.\nŠef UNHCR u Srbiji Hans Fridrih Šoder izjavio je prilikom otvaranja centra da je zadovoljan što je takav centar pokrenut, ne na inicijativu UNHCR-a ili centralnih vlasti, već saradnjom civilnog sektora i lokalnih vlasti, koje žele da pomognu. On je zahvalio svima koji su učestvovali u realizaciji tog projekta, navodeći da je važno što se on nalazi upravo u blizni parkova u kojima je smešten veliki broj izbeglica. „Ovo je inicijativa koja će pružiti pravovremene informacije koje su tim ljudima neophodne za svakodnevno preživljavanje, gde mogu naći centre za azil u kojima mogu da se odmore, dobiju hranu, vodu“, rekao je Šoder. On je posebno pohvalio prisustvo velikog broja volontera prevodilaca koji obilaze izbeglice i upućuju ih na Info centar gde će moći da dobiju odgovarajuću pomoć.\nDržavni sekretar u Ministarstvu za rad, zapošljavanje, boračka i socijalna pitanja Nenad Ivanišević istakao je da je otvaranje Centra primer kako Srbija odgovara na krizu. „Naš odgovor na krizu neće biti pendreci i šok bombe, niti zid“, rekao je Ivanišević. On se zahvalio građanima koji su pokrenuli inicijativu i izrazio nadu da će slični centri biti otvarani i na drugim lokacijama.\nPredsednik Skupštine opštine Savski Venac Nenad Konstantinović rekao je da je cilj otvaranja centra da se izbeglicama koje se nalaze na toj opštini pomogne da ovde imaju život dostojan čoveka.\nCentar će raditi svaki dan od 9 do 17 sati, ali će radno vreme, prema rečima upravnika centra Vladimira Sjekloće, biti prilagođeno situaciji. On je najavio i da će uskoro biti otvoren i kontakt centar, kako bi izbeglice mogle da se jave i zatraže pomoć, ukoliko nisu u mogućnosti da dođu do centra u Nemanjinoj 3.


Erdogan: Turska će preispitati odnose sa EU posle referenduma\nI. Đ. 23. marta 2017. 20:11\nTurska će, nakon referenduma u aprilu, nastaviti da održava ekonomske odnose sa Evropskom unijom, ali će preispitati sve političke i administrativne veze, uključujući sporazum o zaustavljanju nelegalnih migracija, poručio je danas turski predsednik Redžep Tajip Erdogan.\nU intervjuu za Si-En-En Turk, Erdogan je najavio da će biti razmotreno sve od „A do Š“ u odnosima Turske sa Evropom, nakon referenduma o ustavim promenama kojima bi se proširila ovlašćenja turskog predsednika, koji je zakazan za 16. april, preneo je Rojters.\nOn tvrdi da su evrospke zemlje dozvolile organizovanje događaja onih koji se protive proširenju njegovih ovlašćenja, a zabranile turskim zvaničnicima da se obrate pristalicama ustavnih promena.\nIzmeđu Turske i Nemačke, a kao i sa drugim evropskim državama, postoji razdor zbog želje turskih vlasti da održavaju mitinge u cilju skupljanja podrške dijaspore na referendumu u Turskoj zakazanom za 16. april, na kome Erdogan želi da proširi svoja ovlašćenja i zabrani.\nRedžep Tajip Erdoganreferendumevropska unijaeu


... /Čengić: Novalić nije čitao vlastiti plan, ne smije nabavljati ruske vakcine / Radio Sarajevo\nFoto: A. K. / Radiosarajevo.ba/Irfan Čengić\n... / Čengić: Novalić nije čitao vlastiti plan, ne smije nabavljati ruske vakcine\nIrfan Čengić, zastupnik u Parlamentu Federacije BiH, izjavio je da premijer Federacije Fadil Novalić nije čitao vlastiti plan vakcinacije i da Vlada Federacije ne smije nabavljati ruske i kineske vakcine.\n“Pozivam Vladu FBiH da poštuje vlastiti plan i brine se za zdravlje građana. Ukoliko Vlasti RS žele da koriste ruske i kineske vakcine, neka ih koriste, ali ne smijemo se igrati životima i novcem građana FBiH”, istakao je Čengić na Facebooku.\nNaveo je kako će na sjednici Parlamenta tražiti da se zabrani vladi koju vodi Novalić da kupuje vakcine koje nije odobrila EU.\n“Ovo nije prvi put da Vlada FBiH radi protiv interesa građana i naših strateških partnera u interesu Kine i Rusije, ali o tome ću posebno govoriti”, istakao je on.\nNavodi kako u planu jasno piše da su Vlada Federacije i FMZ opredijeljeni da vakcine protiv koronavirusa, koje će se primjenjivati u Federaciji BiH, moraju biti registrirane u Evropskoj agenciji za lijekove (EMA).\n“EMA primjenjuje visoke standarde sigurnosti u okviru bilo redovitog ili pak hitnog odobravanja stavljanja u promet, odnosno upotrebe lijekova. Sve vakcine koje budu u primjeni u Federaciji BiH moraju imati odobrenje za stavljanje u promet koje je izdala EMA”, izjavio je Čengić.\nTagovi: Irfan Čengić Vlada FBiH vakcine COVID-19 pandemija zaraženi umrli\n! / Federalno ministarstvo o vakcinama: Tražimo sastanak s ambasadorima Rusije i Kine\n! / U BiH se priprema nabavka 400.000 doza ruske vakcine, iskazana potreba i za kineskom\n! / FBiH bi mogla dobiti ruske vakcine, premijeri odgovorili da li će se cijepiti


Virusom COVID-19 zaražen jedan učenik OŠ ,,Dobrila Stambolić'' - Svrljiške novine\nSvrljig - Svrljig vesti - Virusom COVID-19 zaražen jedan učenik OŠ ,,Dobrila Stambolić“\nPredsednik opštine Svrljig Miroslav Marković juče je obavestio javnost o merama koje sprovodi opština Svrljig na suzbijanju koronavirusa i govorio o aktuelnom broju zaraženih na teritoriji svrljiške opštine.\nPredsednik opštine Miroslav Marković, foto: PrtScr, video prilog, preuzeto sa sajta Opštine Svrljig\nOn je istakao da je zaraženo 20 osoba, a da su troje juče izašli iz samoizolacije i da su bili negativni na testiranju.\nMarković je obavestio javnost da je korona ušla u OŠ ,,Dobrila Stambolić“ i dijagnostikovana je kod jednog učenika. Grupa u kojoj je taj učenik boravio sada pohađa nastavu onlajn od kuće, a na svu sreću niko od ostalih učenika iz grupe nije zaražen koronavirusom.\nPredsednik opštine Svrljig uputio je apel svim građanima da se pridržavaju propisanih mera zaštite od koronavirusa. On je pozvao sve ugostitelje da poštuju radno vreme i da rade u skladu sa donetim merama i pravilnicima kada je u pitanju zaštita od virusa COVID-19.\nPrevPrethodnaZasedao Opštinski štab za vanredne situacije\nSledećaZbog tuče navijača i igrača FK ,,Svrljig“ službenim rezultatom dobio ,,Moravac“?Next


Balkan i susedi Srbije, Društvo, Politika, Prenosimo, Republika Srpska, Svet (planeta), Slobode\nDodik evroposlanicima: Prestanite da nam pomažete tako što nam pravite probleme\n17/03/2022 17/03/2022 | by Prenosimo\nDODIK OČITAO LEKCIJU ČLANOVIMA ODBORA EVROPSKOG PARLAMENTA ZA SPOLJNU POLITIKU O STANJU U BIH\nNijedan plan niti potez ne povlači Republika Srpska da bi se otcijepila od BiH. Ona hoće svoju ustavnu poziciju a to nije otcjepljenje“\nBiH ne može da bude uređena po volji jednog naroda, muslimana koji žele da završe rat, ali samo na drugi način“\nUpozorio: „Na sceni je muslimanski nacionalizam koji ide na to da majorizira Srbe i Hrvate i podredi ih lažljivim pričama o građanskom uređenju koje treba da ta dva naroda marginalizuje, da nemaju nikakva prava. Da li bi vi u Evropi bili srećni s time?\nBorite se protiv muslimanske države, zašto sada nas gurate u to?!\nSRPSKI član Predsjedništva BiH Milorad Dodik rekao je u obraćanju u Evropskom parlamentu da Republika Srpska ne povlači nijedan potez da bi se otcijepila od BiH i da prestanu da pomažu BiH tako što prave probleme.\n„Nijedan plan niti potez ne povlači Republika Srpska da bi se otcijepila od BiH. Ona hoće svoju ustavnu poziciju a to nije otcjepljenje“, rekao je Dodik na sastanku sa poslanicima Odbora Evropskog parlamenta za spoljna pitanja.\nSala evropskog parlamenta u Strazburu\nRepublika Srpska je posvećena slovu Dejtonskog sporazuma, Ustavu BiH i miru\nUkazao je da reforme koje su donesene u BiH ne odgovaraju Ustavu, a da Srpska želi ustavnu BiH.\nRepublika Srpska, ponovio je, nema nijedan plan o otcjepljenju, ali je dodao da zna da neki od onih koji tu sjede svoje karijere grade na tome, međutim to nije tačno.\n„Borim se za ustavnu BiH, dajte nam pomozite i obezbijedite da BiH funkcioniše kao zajednica sastavljena od dva entiteta i tri konstitutivna naroda, to piše u Ustavu. Obezbijedite konsenzus i BiH neće imati nijedan problem. Prestanite da nam pomažete tako što nam pravite probleme“, istakao je Dodik.\nDefile sa proslave 30 godina Republike Srpske\nOn je istakao da se ne slaže sa kolegama, članovima Predsjedništva BiH Željkom Komšićem i Šefikom Džaferovićem i njihovim pokušajima da se održi stalna tenzija.\nDodik: U BiH su stradali podjednako svi narodi\n„BiH je u permanentnoj krizi, nedovršena, nestabilna, mnogi kažu i nemoguća imajući u vidu istorijske i druge razlike“, rekao je Dodik.\nOn je istakao da BiH ne može da bude uređena po volji jednog naroda, muslimana koji žele da završe rat, ali samo na drugi način.\nPrema njegovim riječima, Srpska insistira da međunarodni faktor, koji je upleten u unutrašnje stvari BiH, poštuje slovo Dejtonskog sporazuma.\n„Mi dosljedno poštujemo pravni okvir i Dejtonski sporazum“, istakao je Dodik i napomenuo da nije došao da svjedoči o ukrajinskom sukobu, nego o BiH.\nUkazao je i da je na izborima za srpskog člana Predsjedništva BiH dobio najviše glasova u Republici Srpskoj koja je posvećena slovu Dejtonskog sporazuma, Ustavu BiH i miru, iako se uporno nameću spekulacije.\nDodik je rekao i da za razliku od Džaferovića nije učestvovao u ratu, a da je Džaferović komandovao operativnim jedinicima.\nU BiH ne postoji visoki predstavnik jer nije imenovan u SB UN\nOn je naveo da su u BiH stradali podjednako svi, samo je neko isfavorizovao da je neko stradao više.\nUpitao je zašto EU tretira u BiH priču da su nedorasli, zašto ne pomognu da BiH ovlada svojim suverenitetom, te istakao kako nije u redu da u Ustavnom sudu BiH sjede sudije stranci, kao i zašto su u BiH manje vrijedni da moraju da to trpe.\nOn je ponovio i da u BiH ne postoji visoki predstavnik jer nije imenovan u Savjetu bezbjednosti UN.\nDodik: Borite se protiv muslimanske države, zašto nas gurate u to?\nSrpski član Predsjedništva BiH je rekao u Evropskom parlamentu da je u BiH na sceni muslimanski nacionalizam koji ide na to da majorizuje Srbe i Hrvate i podredi ih lažljivim pričama o građanskom uređenju koje treba da ta dva naroda marginalizuje, da nemaju nikakva prava.\n„Da li bi vi u Evropi bili srećni s time? Borite se protiv muslimanske države, zašto sada nas gurate u to“, upitao je Dodik odgovarajući na pitanja pred Odborom Evropskog parlamenta za spoljna pitanja.\nDodik: Iz Evrope stižu paušalne ocene na osnovu površnih informacija o stanju u BiH i Republici Srpskoj\nOn je naveo da će se stanje u BiH normalizovati kada neki od njih prestanu da daju paušalne ocjene o tome na osnovu površnih informacija i kada prestane da se drži bilo čija strana.\nDodik je istakao da se neće doći do rezultata kada je krivica rezervisana samo za jedne.\n„Srbi i Hrvati su stari narodi na prostoru Balkana i biće lojalni BiH koliko se u njoj bude poštovala ustavna garancija ravnopravnosti konstitutivnih naroda, nacionalni konsenzus u odlučivanju, istorijska i etnička realnost, a ne neke iluzije koje se ne mogu tamo realizovati“, rekao je Dodik.\nOn je pozvao prisutne da Srbima obezbijede da se poštuje Ustav BiH bez političkog miješanja, a Hrvatima nacionalnu ravnopravnost i svim drugim narodima, pa će imati stabilnu i konstruktivnu atmosferu u BiH.\nPrema njegovim riječima, ne može da bude evropska perspektiva kada se nepoštovanje Ustava smatra vrlinom, a zalaganje za poštovanje – krivicom.\n<< Prethodni: Lavrov: Epohalan trenutak u istoriji – vodi se bitka za to kako će izgledati svetski poredak\nSledeći: >> Rat je posledica bezbožništva vlasti u Ukrajini


16 Nov 2015 - 14:11 Motociklizam Link\nHigh Octane Speed Shop, radionica iz Holandije se okušala u sređivanju BMW motora, ovo je rezultat.\nMotor izgleda neverovatno, a ovaj unikat je dizajnirao i napravio Jeffry Sol, vlasnik High Octane Speed Shopa. Sol je bio fasciniran ranim počecima moto sporta, pa se uticaj tog vremena vidi na HP nineT trkaču kako on objašnjava: "Ako pogledate klasične automobile, motore i stare avione, odmah ćete primetiti da su napravljeni za brzinu i funkcionalnost".\nBazira se na R nineT BMW motoru, a dolazi sa mnoštvom detalja pozajmljenih sa starih aviona, automobila i motora, proizvedenih ručno. Kako bi ostao u skladu sa svojom filozofijom, Sol je napravio većinu delova ovog motora sam, koristeći engleski točak i namerno praveći asimetričan dizajn motora.\nHigh Ocrane nije pomenuo modifikacije motora, osim filtera vazduha, ali ovo je promena koju često možete da vidite na modifikovanim R nineT modelima. Ukoliko je to slučaj, motor dolazi sa 110ks i 1170cc motora, hladi se vazdušno.


Vučićeva poruka Putinu za rođendan - 07.10.2020, Sputnik Srbija\nVučićeva poruka Putinu za rođendan\nPredsednik Srbije Aleksandar Vučić česitao je danas predsedniku Rusije Vladimiru Putinu 68. rođendan, uz poruku da veoma ceni sve što ruski predsednik čini za... 07.10.2020, Sputnik Srbija\npolitika, vesti, vladimir putin\n10:50 07.10.2020 (Osveženo: 16:24 23.07.2021)\n© Shamil ZhumatovVladimir Putin i Aleksandar Vučić\nPredsednik Srbije Aleksandar Vučić česitao je danas predsedniku Rusije Vladimiru Putinu 68. rođendan, uz poruku da veoma ceni sve što ruski predsednik čini za neraskidivo prijateljstvo i bratstvo Srbije i Rusije, kao i njegovu čvrstu podršku borbi Srbije za zaštitu državnih i nacionalnih interesa.\n"Ekselencijo, dragi prijatelju, primite moje rođendanske čestitke, uz iskrene želje za dobro zdravlje, kako biste mudro i istrajno vodili Rusku Federaciju putem uspeha i blagostanja, snažeći njen ugled i uticaj u svetu", naveo je Vučić u čestitki.\nOn je istakao da veoma ceni Putinovu čvrstu podršku odlučnoj borbi Srbije za zaštitu vitalnih državnih i nacionalnih interesa, pre svega teritorijalnog integriteta i suvereniteta Srbije.\nVučić je naveo i da sa zadovoljstvom pamti prethodne susrete sa Putinom, kao prilike da, kako je istakao, otvoreno razmene mišljenja i ideje o različitim pitanjima od zajedničkog i globalnog interesa. "Zahvalan sam Vam što uvek umete da saslušate i da, bez obzira na težinu i složenost naše geopolitičke, vojne i ekonomske pozicije, pokažete razmevanje za naše stavove. To je odraz Vaše ljudske i državničke mudrosti, kao i Vašeg osvedočenog prijateljstva prema srpskom narodu", naveo je Vučić.\nIstakao je da je uveren da će i u godinama nastaviti da prilježno grade sadržajne odnose.\n"Iskreno se radujem što ću uskoro ponovo imati čast da Vas ugostim u našoj Srbiji", navodi se u čestitki predsednika Vučića.


Vuković: Govor se preselio u podkast - Sindikat medija Crne Gore\nŠkola digitalnog sindikalizma\nVuković: Govor se preselio u podkast\nPublika doživljava podkast kao sadržaj kome se treba posvetiti, a najbrže rastuća grupa slušalaca ima između 12 i 24 godine, istakao je doc. dr Vuk Vuković na predavanju u okviru Škole digitalnog sindikalizma.\nPolaznici Škole koju organizuje Sindikat medija Crne Gore istakli su da je podkast među temama koje ih najviše zanimaju u oblasti digitalnih medija, a pojedini imaju ideje za sopstvene projekte.\nVuković im je predstavio zanimljive rezultate istraživanja i dao niz savjeta za produkciju podkasta.\nPredavač je kazao da je ekspanzija podkasta započela 2004. godine kada je „Guardian“ popularizovao novi model produkcije.\n„Digitalna kultura je u praksi mnogo ispred teorije“, istakao je Vuković.\nOn je kazao da „polako prevazilazimo mane“ internet radija.\n„Prevazišli smo ekonomsku dimenziju jer se podkast može slušati bilo kada, na svakom mjestu, prevazilazimo i tehnički loš kvalitet zvuka, ograničen pristup internetu, a i dalje se borimo s prevelikim izborom programskih sadržaja“, kazao je Vuković.\nPrema njegovim riječima, tri važne kateogrije novih medija su – novi jezik, novi odnosi i nova gramatika. Kako je pojasnio, u odgovoru na potrebe tržišta, govorimo o novim navikama publike, medijskim, ekonomskim, tehničko-tehnološkim trendovima, ali i novim ulogama medijskih producenata.\n„Publika danas više ne bira kanal ni medij, već bira vrlo konkretan pojedinačan sadržaj. Sadržaj postaje identitet sam po sebi“, naveo je Vuković. Podkast, kako je dodao, promoviše bliske, lične, emotivne veze sa sadržajima.\nGovoreći o radijskom sadržaju, predavač je ocijenio da su današnje stanice vrlo slične i nemaju autentičnost. To je, s druge strane, šansa za podkast.\n„Analizom programa radijskih stanica u Crnoj Gori, ali i regionu, dolazite do saznanja da govornih sadržaja skoro da nema, razgovorne forme su zapostavljene. Govor se preselio u podklast“, istakao je Vuković.\nPredstavljajući rezultate istraživanja o novim navikama publike, Vuković je kazao da se, za razliku od radija za koji se pokazalo da je uglavnom sekunardni medij (koji slušamo dok vozimo, radimo, jedemo…), podkast sluša kao primarni medij.\nPublika podkasta mlađa je od publike tradicionalnog radija, pokazuju istraživanja.\n„Autentičan glas i mogućnost kontrole izbora neki od ključnih razloga što se mlađa publika odlučuje da sluša podkast“, pojasnio je Vuković. Kako je dodao, publika koja ima između 12 i 24 godine najbrže je rastuća grupa slušalaca.\nČetrdeset devet posto publike sadržaj sluša kod kuće, što potvrđuje percepciju podkasta kao sadržaja kome se treba posvetiti. Ipak, istakao je Vuković, nijesmo navikli da plaćamo medijske sadržaje.\n„Vjerujem da se ta kultura pomalo mijenja“, uvjeren je on. „Dio publike i dalje ne razumije u potpunosti šta je podkast, i ne razlikuje ga od radio programa“, dodao je Vuković.\nOn je dao niz savjeta mladim novinarima, polaznicima Škole, koji planiraju da realizuju svoje podkaste. „Budite konkretni, nemojte praviti podkast ‘o svemu’, poštujte autorska prava, osmislite zanimljive nazive za epizode, promovišite sadržaj i ne improvizujte“, poručio je Vuković.\nSJ: Majci novinara Nenada Kulačina zaprijećeno da joj sina treba objesiti


Zadržati ustavnu garanciju prava građana u novom Zakonu o zaštiti podataka o ličnosti | Partneri Srbija\nHome › Izdvajamo › Zadržati ustavnu garanciju prava građana u novom Zakonu o zaštiti podataka o ličnosti\nBy Partneri • 18. октобар 2018.\nTakva odluka Ustavnog suda sugeriše da bi i član 40 Predloga zakona mogao doživeti sličnu sudbinu.\nPodsećamo da tokom procesa donošenja novog Zakona o zaštiti podataka o ličnosti javnost nije na adekvatan način bila informisana o svim relevantnim pitanjima, što uključuje i sadržaj mišljenja Evropske komisije o prethodnoj verzijji Nacrta zakona. Takođe, ključne primedbe na Nacrt tokom javne rasprave odnosile su se upravo na strukturu i jezik predloženog teksta zakona, koji prepisuje odredbe iz evropske regulative bez poveznica sa domaćim pravnim sistemom. Uprkos brojnim kritikama stručne javnosti, naše organizacije i šireg kruga organizacija civilnog društva, kao i Poverenika za informacije od javnog značaja i zaštitu podataka o ličnosti, većina primedbi nije usvojena.\nBudući da je Predlog već upućen na usvajanje, Partneri Srbija pozivaju poslanike da amandmanom vrate prvobitnu formulaciju člana 40. Partneri Srbija će uskoro izraditi amandman na predloženi član Zakona i uputiti ga narodnim poslanicima, u nadi da će se o ovom važnom pitanju za zaštitu privatnosti građana otvoriti diskusija u Narodnoj skupštini Republike Srbije.\n« Medijacija u privredi: Od destruktivnog konflikta do konstruktivnog rešenja\nKonferencija „10 godina partnerstva za promene” »


U iščekivanju hitnog sastanka G20: Postoji li šansa da se reše svetske krize? - Sputnjik Srbija\n06:48 30 Oktobar 2020\n12:50 26.03.2020 (osveženo 11:14 13.06.2020) Preuzmite kraći link\nKako je saoopšteno ranije, u svetlu epidemije virusa korona, samit će biti održan u formi video-konferencije. Samit je inicirala Saudijska Arabija, zemlja koja predsedava grupom G20.\nOrganizatori sastanka su saopštili da će se zemljama-članicama G20 pridružiti i lideri Španije, Jordana, Singapura i Švajcarske, kao i devet međunarodnih organizacija, uključujući UN, Grupu svetske banke, Svetsku zdravstvenu organizaciju i Svetsku trgovinsku organizaciju.\nVreme da prestanu ratovi\nPortparol Kremlja Dmitrij Peskov je nekoliko dana pre samita izjavio da je potrebno ujediniti snagu i mogućnosti kako bi se svet izborio sa pandemijom. S njim se složio i portparol Generalnog sekretara UN Stefan Djudžarik, koji je rekao da se međunarodna zajednica mora ujediniti da bi pobedila virus, koji ne poznaje granice.\nI generalni sekretar UN Antonio Gutereš je pozvao na primirje u svim sukobima na svetu zbog situacije sa zaraznom bolesti. Prema njegovim rečima, došlo je vreme da se stavi tačka na ratove i da se svi koncentrišu na suzbijanje Kovida-19.\nPrema rečima profesora moskovske Više škole ekonomije Dmitrija Evstafjeva, bilo bi korektnije da se šef UN-a obratio konrektnim državama, koje vode ratove na teritorijama drugih zemalja, pre svega se misli na zapadne zemlje.\n„Međutim, oni se svejedno neće odazvati na poziv da polože oružje u celom svetu. Za to je potrebna politička volja“, istakao je ekspert.\nSAD koriste pandemiju da unište svog protivnika\nU međuvremenu su pojedini svetski zvaničnici apelovali da se što pre ukinu sankcije zemljama, koje se bore protiv pandemije. Rusija je bila jedna od retkih koja je pozvala Vašington da ukine sankcije Iranu, gde vlada teška situacija zbog virusa korona.\nPolitički analitičar Aleksandar Asafov smatra da je malo verovatno da će nakon samita G20 biti izrađene ozbiljne mere u cilju prekidanja sankcionog pritiska Zapada.\nKako je istakao, „teško da će se SAD odreći politike sankcija, koje predstavljaju efikasno sredstvo vršenja ekonomskog i političkog pritiska na suparnike“.\n„Donošenje političkih odluka diktiraju ekonomski interesi. Vašington će nastaviti da primenjuje taj metod, jer nema drugih sredstava pritiska. Zbog toga će primenjivati nove restrikcije, štaviše, koristiće virus korona kao povod“, pojasnio je analitičar.\nSlično mišljenje je izneo i profesor na Fakultetu svetske politike Moskovskog državnog univerziteta „Lomonosov“ Andrej Sidorov, koji je rekao da SAD koriste situaciju sa virusom da „unište svog protivnika“.\n„Vašington će iskorisiti trenutnu situaciju da reši prioritetne zadatke“, istakao je stručnjak, dodajući da i druge zapadne zemlje deluju na taj način.\nNe treba očekivati da se sve reši\nU iščekivanju onlajn sastanka lidera G20, generalni sekretar UN-a je takođe pozvao lidere ovih zemalja da pod okriljem SZO formiraju mehanizam reagovanja za zajedničko sprečavanje širenja bolesti. On je takođe najavio pokretanje plana borbe protiv Kovida-19 za koji su izdvojene dve milijarde dolara.\nPrema mišljenju političkog analitičara Sergeja Sudakova, mehanizam reagovanja pod okriljem UN-a mogao bi značiti formiranje zajedničkog laboratorijskog fonda, koji bi predviđao da ukoliko jedna zemlja razvije efikasan lek protiv virusa kovid podeli otkriće sa celim svetom.\nPrema njegovim rečima, na samitu G20 moglo bi biti govora o udruživanju u cilju pronalaženja vakcine, ukidanju svih međunarodnih sankcija prema svim zemljama, obustavljanje vojnih sukoba. Međutim ne treba očekivati da će se rešiti sva pitanja, zaključuje on.\nStručnjaci zaključuju da način na koji različite zemlje reaguju na pandemiju sugeriše da neće biti lako doći do zajedničkog rešenja, jer neke zemlje prosto ne umeju i ne žele da sarađuju.\nZapad, UN, Rusija, koronavirus, virus korona, virus, G20, samit


DSS predlaže rezoluciju o genocidu u NDH - Politika - Dnevni list Danas\nPočetna » Politika » DSS predlaže rezoluciju o genocidu u NDH\nDemokratska stranka Srbije saopštila je da će Skupštini Srbije ponovo podneti predlog Rezolucije o genocidu Nezavisne Države Hrvatske nad Srbima, Jevrejima i Romima tokom Drugog svetskog rata, jer ocenjuje da ne postoji nijedan opravdan razlog zbog kojeg taj zločin ne bi bio institicionalno osuđen.\n5Piše: FoNet 24. februara 2021. 13.45\nČinjenica je da se zločinu genocida izvršenog u NDH nad Srbima, Jevrejima i Romima u Srbiji ne poklanja dužna pažnja, a da se u susednim državama, na čijem tlu je on izvršen, o njemu ne govori ili se istorija falsifikuje, ukazala je DSS.\nTa stranka ističe da je Srbija dužna da istitucionalnom osudom genocida, donošenjem Rezolucije Narodne skupštine, ispuni dug prema ustaškim žrtvama, jer to ne mogu da zamene obeležavanja i podsećanja na stradanje srpskog naroda.\nZato smo uporni u nastojanju da Narodna skupština donese odgovarajuću Rezoluciju, a budući da u njoj nemamo poslanike, ostavljamo na volju poslanicima sadašnjeg saziva da je, kao ovlašćeni predlagači, predlože za raspravu i odlučivanje, navodi se u saopštenju, uz podsećanje da je DSS tu rezoluciju već upućivala Skupštini Srbije 2016. i 2018. godine.\nDSS, NDH, Skupština SrbijaBeograd\n24. februara 2021. u 14.17\nTek kad bude svežiji zločin recimo Vukovarska bolnica,Srebrenica,Sarajevo,nekoliko logira u BiH.\n„Demokratska stranka Srbije saopštila je da će Skupštini Srbije ponovo podneti predlog Rezolucije o genocidu Nezavisne Države Hrvatske nad Srbima, Jevrejima i Romima tokom Drugog svetskog rata“\nVladajuća stranka komunicira ( preko skupštine , medija)tačnije vredja uličarsku opozicionu stranku. Vredja lidere opozicije koje su bojkotovali izbore.( ovo nije uvredljiv naziv iako tako zvuči, stranke nažalost koje učestvuju u javnosti i medijima su nažalosti uličarske, jer nemaju predstavnike u skupštini)\nDruga uličarska stranka koja nije bojkotovala izbore i nije prebacila cenzus i mnogo joj je krivo. Ponaša se kao da je u skupštini, komunicira sa vlašću, podnosi neke rezolucije!\nDa li nam je potrebna skupština?\nNadrealno, zbog spoja tehnologije i politika iz srednjeg veka.\nKao i obično, drugosrbijanci ništa ne razumeju.\nMa bravo, ali da se ne zaboravi : genocid je i proterivanje jednog naroda sa svoje tek dobijene teritorije, drzave, i u tom genocidu su ucestvovale vojne snage nekih drzava pored vojnih snaga drzave sa kojih su proterivani Srbi .


Vesti > Potpisani Ugovori sa reciklerima za poslednji kvartal 2014. godine\nDržavni sekretar Ministarstva poljoprivrede i zaštite životne sredine Stana Božović rekla je da su ukupne obaveze prema reciklerima u prošloj godini 1,9 milijardi dinara i da je danas praktično potpisani ugovori za isplatu koja je predviđena za poslednji kvartal 2014. godine.\nDržavni sekretar Božović je rekla da je dobro što je država uspela da obezbedi sredstva kako bi recikleri mogli da funkcionišu, ali da ima još dosta obaveza kada je u pitanju ta oblast.\nOna je rekla da se za 10 do 15 dana očekuje raspisivanje javnog konkursa za sredstva koja su namenjena u ovoj godini.\n„Potpsivanjem ugovora za poslednji kvartal 2014. godine sve obaveze prema reciklažnoj industriji su ispunjene“, rekla je Božović, podsetivši da je reciklažna industrija veliki sistem u kome radi 10.000 ljudi, te je za njih to jako važno, kako bi mogli normalno da funkcionišu.\nMada su potpisani ugovori za sva četiri kvartala 2014. godine, to nisu ugovori za celokupan posao koji su recikleri obavili u prethodnoj godini. Razlog za to leži pre svega u činjenici da za 2015. godinu nije ni trebovano dovoljno novca. Tako će ostatak nadoknada reciklerima biti isplaćen nakon rebalansa budžeta.\nPrema rečima Nikole Egića, direktora kompanije „Božić i sinovi“, dobro je što su finansijska sredstva na ime nadoknada reciklerima isplanirana, međutim jako je loše to što zaštita životne sredine ponovo zavisi od budžeta, a kako je tu uvek nešto drugo prioritet recikleri su svake godine suočeni sa neizvesnošću.\n„Potrebno je hitno prebaciti finansiranje ZŽS na Ford, čije formiranje je i najavljeno za jesen, a koji bi sa radom trebalo da počne početkom 2016. godine. Bez toga recikleri ostaju u problemu jer su nesigurni tokovi novca i rokovi isplata nadoknada bez čega je nemoguće planirati tretman otpada, a da ne govorimo o njegovom konačnom zbrinjavanju što iziskuje još više planiranja i za šta je neophodno na vreme imati novac“.


Beta 16. maja 2019. 17:00\n„Vojvodjanska banka je zvanična banka Olimpijskog komiteta Srbije već peti olimpijskih ciklus. Ova kartica je nastala kao rezultat dugoročnog i kvalitetnog partnerstva kao i strateškog opredeljanja banke da se kontinuirano bavi aktivnostima koje predstavljaju podsticaj za kvalitetan razvoj zajednice u kojoj posluje. Ponosni smo što smo kreiranjem Visa Gold olimpijske kartice pronašli način da ova podrška bude dugoročna i da u njoj učestvuju i naši klijenti“ izjavio je regionalni direktor Aleksandar Milovanović.\n„Imajući u vidu da dolazim iz sporta koji nije dovoljno medijski i marketinški atraktivan, mogu da kažem da ovakva kontinuirana podrška Vojvodjanske banke puno znači jer nam daje mogućnost da se više fokusiramo na pripreme, takmičenja i ostvarivanje rezultata. Drago mi je što smo baš u Kragujevcu i što će i moji sugradjani korišćenjem VISA Gold olimpijske kartice moći da podrže naš tim“, rekao je Milutin Stefanović.


Đukanović tvrdi: Članstvo u NATO neoborivo\n"Zapalio sam NATO zastavu u samoodbrani! Uradio bih to uvek, na svakom mestu!"\nMarko Milačić, građanski aktivista i lider Otpora beznađu, saslušan je u zatvoru u Spužu zbog paljenja NATO zastave.\nMekejnu u Crnoj Gori nisu dali da progovori\nAmeričkom republikanskom senatoru Džonu Mekejnu u sredu u Podgorici nije data mogućnost da odgovara na pitanja novinara u vili Gorica.\nCG će za članstvo u NATO plaćati 450.000 evra godišnje\nCrnu Goru će članstvo u NATO koštati 450.000 evra, saopšteno je iz Komunikacionog tima Saveta za članstvo u Alijansi.\nDramatična poruka iz Moskve: NATO kreće u lov na Srbiju\n"Posle nasilne aneksije Crne Gore zločinački NATO pakt okomiće se na Srbiju i otvoriti sezonu lova na Beograd", upozorio je Vasilij Lihačov, bliski saradnik ruskog predsednika Vladimira Putina.\n"Članstvo u NATO neće uticati na odnose Srbije i Crne Gore"\nŠamar Rusiji: Crna Gora može u NATO, čeka se Tramp da "presudi"\nRusi optužuju: Na silu guraju Balkan u NATO, menjaju im genetski kod\nRuski ambasador u Srbiji Aleksandar Čepurin smatra da region ne destabilizuje Moskva, već pritisci da zemlje Zapadnog Balkana uđu u NATO.\nCrna Gora u NATO? To je "veoma u interesu SAD-a"\nAmerički državni sekretar Reks Tilerson je pisao liderima Senata SAD, pozvavši ih da ratifikuju članstvo Crne Gore u NATO, uz obrazloženje da je to "veoma u interesu SAD", prenosi Rojters koji...\nCrna Gora očekuje ratifikaciju Protokola o članstvu u NATO\nCrnogorska vlada je saopštila da će Senat SAD ubrzo ratifikovati Protokol o članstvu Crne Gore NATO.


Podignite ruku svi vi koji imate utisak da je vaš brak upao u kolotečinu i da ide putem bez povratka.\nIako možda svaku slobodnu minutu u toku dana provodite sa suprugom diskutujući o svetskim problemima, verovatno vrlo malo vremena posvećujete nezi vašeg odnosa. Sasvim je normalno kako godine prolaze, da se vaši razgovori svode na planove o obrocima, odvođenju dece u školu, popravkama po kući i planiranom letovanju.\nMeđutim psiholozi tvrde da je potrebno 30 sekundi da bi se vaš odnos u najmanju ruku rečeno – začinio, i vratio na kolosek. Budući da je vaše vreme sa partnerom, bez drugih ljudi (i dece) u toku dana obično ograničeno ne škodi da isporbate ovu isprobanu taktiku za podsticanje stvari i pobedu na vašem zajedničkom frontu.\n#ipbl Banja Luka brak ljubav\nOznake: #ipbl Banja Luka brak ljubav


MINISTAR ĐORĐEVIĆ POSETIO OPŠTINU SEČANJ | ZR KLIK\nMINISTAR ĐORĐEVIĆ POSETIO OPŠTINU SEČANJ\nSečanj- Ministar za rad, zapošljavanje, boračka i socijalna pitanja u Vladi Srbije Zoran Đorđević posetio je danas opštinu Sečanj i održao sastanak sa predsednikom opštine Predragom Rađenovićem i njegovim saradnicima.\nMinistar Zoran Đorđević podsetio je da je opština Sečanj jedna od siromašnijih opština treće kategorije i da kao takva ima prava na određene subvencije od Pokrajine i od Ministarstva za rad, zapošljavanje, boračka i socijalna pitanja i istakao je da je sa predsednikom opštine imao konstruktivan sastanak.\n„Ministarstvo želi da inicira da lokalna samouprava razvija udruženja koja su potrebna građanima Sečnja, s obzirom da su oni treća kategorija, imaju pravo da traže od države povraćaj sredstava. Želja nam je da imaju više informacija i da kroz tu informisanost što pre dođu do svojih prava i da ta prava pruže svojim građanima“, rekao je ministar Đorđević.\nPredsednik opštine Sečanj Predrag Rađenović istakao je da je poseta Ministra Zorana Đorđevića veoma značajna za ovu opštinu.\n„Na današem sastanku sa ministrom Zoranom Đorđevićem dogovorili smo se da ćemo rešiti rampe za invalide na svim javnim objektima i da opština treba da obezbedi prostorije za rad Udruženja invalida, a ministar je obećao pomoć oko opremanja tih prostorija.“, rekao je Predrag Rađenović.\nMinistar Zoran Đorđević održao je sastanak i sa članovima Udruženja invalida opštine Sečanj i upoznao se sa radom, aktivnostima i planovima tog udruženja. On je rekao da je vlada Republike Srbije zauzela stav da jasno i transparentno vodi svoju politiku, bez obzira na poteškoće koje ima.\n„Sa članovima Udruženja invalida održali smo sastanak sa željom da im pomognemo zajedno sa opštinom Sečanj. Dogovorili smo se da u narednom periodu opština pronađe prostor koji će biti namenjen ovom udruženju, mi ćemo kao Ministarstvo finansirati opremanje tog prostora, jer ovi ljudi to zaslužuju“, rekao je ministar.\nMinistar za rad, zapošljavanje, boračka i socijalna pitanja u Vladi Srbije Zoran Đorđević istakao je da je danas imao redovan sastanak sa ministrom finansija Sinišom Malim na kojem su razgovarali o povećanju minimalne cene rada, penzija i socijalne pomoći i istakao da uskoro očekuje njihovo povećanje.\nŽeljko Ilić predsednik Udruženja invalida opštine Sečanj zahvalio se ministru i predsedniku na održanom sastanku i prilici da razgovaraju o problemima na kojima nailaze u svom radu.


Vulin: Amfilohije Vučića proklinje za postupke Đukanovića - Studio B\nVulin: Amfilohije Vučića proklinje za postupke Đukanovića Tanjug\nObjavljeno: 06.08.2019. 11:06 Izmenjeno: 06.08.2019. 11:06\n„Kada je Crna Gora priznala jedinstveno i celovito Kosovo, Amfilohije Radović nije bacio kletvu na Mila Ðukanovića, nije ga prokleo ni za rušenje zajednice sa bratskom Srbijom, nije mu rekao ni jednu tešku reč kada je Crna Gora postala članica NATO saveza koga Radović proklinje u Srbiji. Kada je u Crnoj Gori zabranjena srpska zastava Radović nije prizvao večno prokletstvo “na svog prijatelja Mila Ðukanovića““, kritikovao je Vulin.\nOn je ukazao da kada mitropolita oteraju Šiptari iz Ulcinja i ne daju mu da se sa vernicima pomoli Bogu, nema ljutnje na „inteligentnog političara Ðukanovića“, a kada se ukidaju granice među Albancima i kada se pravi „velika Albanija“ Amfilohije ne traži od Crne Gore da se suprotstavi njenom stvaranju ili da makar progovori o njoj.\n„Šta bi bilo sa našim narodom i njegovim svetinjama na Kosovu i Metohiji da nije njegove uporne borbe da država Srbija izdvaja sve više novca i za crkvu i za narod na KiM, šta bi bilo da se Vučić ne suprotstavlja strancima kada bez ijednog ustupka Srbiji traže da kao Ðukanović prizna Kosovo?“, upitao je ministar.\n„Biti “prijatelj Mila Ðukanovica“, kako predsednika Crne Gore naziva Amfilohije, a optuživati bilo koga da voli pare i da je spreman na sve samo da ostane na vlasti, smešno je i tužno“, poručio je Vulin.\nOn je naglasio da je Vučić poslednji samostalni državnik na Balkanu, a Srbija samostalna zemlja.\n„Ako je to za kletvu, onda je jasno zašto Ðukanović ne mora da strahuje od prokletstva. Vučić je okupio sve Srbe na Balkanu, pa i one iz Crne Gore. Odgovor Ðukanovića se očekivao ali nije se očekivalo da će Amfilohije Radović potpisati Milovu poruku“, rekao je on.


GSK – Save the Children partnerstvo za podršku izbeglicama i migrantima u Srbiji | GSK\nGSK – Save the Children partnerstvo z......\nGSK – Save the Children partnerstvo za podršku izbeglicama i migrantima u Srbiji\nU partnerstvu sa organizacijom Save the Children, farmacutska kompanija GSK (GlaxoSmithKline) sprovela je volontersku akciju usmerenu na pružanje pomoći izbeglicama i migranatima, 17. juna, u “Refugee Aid Miksalištu” u Beogradu. Akciju su svojim prisustvom podržali predstavnici Grada Beograda i Sekretarijata za zdravstvo Beograda. Volontiranju zaposlenih prethodi finansijska podrška GSK-a organizaciji Save the Children za osposobljavanje Kutka za majke i bebe u Info centru za azil i Kutka za decu u Miksalištu, u iznosu od 150.000 funti.\nU saradnji sa stručnim osobljem Refugee Aid Miksališta i Save the Children, zaposleni iz GSK-a posvetili su radni dan krečenju novog prihvatnog centra kako bi oplemenili prostor u kome borave migranti, učestvovali su u podeli odeće, ali i u interakciji sa decom kroz kreativne i rekreativne radionice u Kutku za decu u Miksalištu.\n- Kompanija GSK svake godine omogućava svojim zaposlenima da jedan radni dan posvete volontiranju za svoju zajednicu. Ove godine, zaposleni su odabrali da podršku pruže izbeglicama i migrantima, imajući u vidu izuzetno teške okolnosti koje su zadesile na stotine porodica – od ratnih stradanja, do neizvesnosti po napuštanju domova.\n- Pažnju smo najviše usmerili na posebno ranjivu grupu, a to su deca. Stoga je naša kompanija, u okviru globalnog partnerstva sa Save the Children, osim volontiranja zaposlenih, pružila i finansijsku podršku za osposobljavanje Kutka za majke i bebe i Kutka za decu u Beogradu. Za majke Kutak pruža mirno i bezbedno mesto, gde mogu da podoje bebe, a obezbeđene su i pelene za presvlačenje i hrana za bebe starije od 6 meseci. Kutak za decu je sigurno mesto gde deca mogu da učestvuju u raznim kreativnim, edukativnim i rekreativnim aktivnostima – rekla je Sanja Panjesković, koordinator za korporativne komunikacije u kompaniji GSK.\nStotine izbeglica i migranata stižu svaki dan u Srbiji i u Beograd iako su granice zvanično zatvorene, rekla je Dubravka Vranjanac, koordinatorka operacija u organizaciji Save the Children.\n- Veoma su iscrpljeni nakon što danima hodaju kroz Bugarsku i Makedoniju kako bi stigli do Srbije. Potrebna im je osnovna pomoć u hrani, odeći i higijeni, ali i pomoć u vidu bezbednog mesta na kome mogu da se opuste, odmore i osećaju poštovano i zaštićeno. U Kutku za decu i Kutku za majke i bebe pružamo pomoć najranjivijim grupama, stvarajući okruženje u kojem deca ponovo mogu da budu deca a majke mogu da, u miru i intimi, pronađu vreme i pobrinu se za sebe i svoje bebe, i odmore se makar malo na ovom opasnom putovanju.\nVolonterska akcija i podrška Kutku za majke i bebe i Kutku za decu deo je globalnog petogodišnjeg partnerstva između kompanije GSK i organizacije Save the Children, koje su udružile svoju stručnost, sredstva i uticaj kako bi pomogle spašavanju života milion dece u svetu. Više informacija pronađite na internet stranici: http://www.savethechildren.org/site/c.8rKLIXMGIpI4E/b.8685351/k.C027/GSK.htm\nO kompaniji GSK\nGSK je jedna od vodećih inovativnih farmaceutskih kompanija u svetu, sa sedištem u Engleskoj, koja posluje u preko 115 zemalja širom sveta. Mi imamo izazovnu i inspirativnu misiju – da poboljšamo kvalitet ljudskog života omogućavajući ljudima da rade više, osećaju se bolje i žive duže. Za dodatne informacije posetite: www.gsk.rs.\nO organizaciji Save the Children\nSave the Children je vodeća nezavisna organizacija za decu u svetu. Naša vizija je svet u kojem svako dete ostvaruje pravo na život, zaštitu, razvoj i učešće. Naša misija je da podstičemo značajna poboljšanja u načinu na koji se svet odnosi prema deci i da postižemo neposredne i trajne promene u njihovim životima.


Prosvjetari Unsko-sanskog kantona stupili su u generalni štrajk zbog višemjesečnog ugrožavanja radno-pravnog i ekonomsko-socijalnog statusa radnika u predškolskim ustanovama, osnovnim i srednjim školama na području ovog kantona.\nKantonalna Vlada u Bihaću podnijela je tužbu protiv kantonalnih sindikata predškolskog, osnovnog i srednjeg obrazovanja, a stranke imaju rok od 15 dana za žalbe na ovu presudu.\nAdvokat sindikata najavio je žalbu na odluku Opštinskog suda.\nKao znak solidarnosti, Samostalni sindikat osnovnog obrazovanja i vaspitanja Federacije BiH /FBiH/ najavio je juče da u srijedu, 16. septembra, stupa štrajk upozorenja u svim predškolskim ustanovama i osnovnim školama u ovom entitetu.\nZahtjevi radnika se, između ostalog, odnose na redovne isplate plata i naknada, isplaćivanje dugovanja iz ove godine, te dugovanja na ime naknada koje nemaju karakter plata iz 2012, 2013. i 2014. godine.\nTakođe se zahtijeva isplata potraživanja po izvršnim sudskim presudama, vraćanje dječijih vrtića na kantonalne budžete i prebacivanje finansiranja obrazovanja na nivo FBiH. Srna


Preduzetnici – prijava i odjava iz evidencije obveznika dostavljanja finansijskih izveštaja za 2016. godinu\ntraži... NaslovnaNovostiAktuelnostiPoljoprivredaO KomoriProjektiRegionKorisne adreseArhivaKontaktiEnglish\nPreduzetnici – prijava i odjava iz evidencije obveznika dostavljanja finansijskih izveštaja za 2016. godinu\tAgencija za privredne registre (APR) je od danas, 04. novembra 2016. godine, omogućila da se svi preduzetnici, koji su od 2016. godine počeli da vode poslovne knjige po sistemu dvojnog knjigovodstva, mogu prijaviti za dostavljanje finansijskih izveštaja Agenciji za privredne registre. Takođe, svi preduzetnici koji su u toku 2016. godine prešli sa dvojnog na prosto knjigovodstvo mogu se odjaviti iz evidencije obveznika. Prijava/odjava preduzetnika se može izvršiti putem linka Prijava/odjava preduzetnika iz evidencije obveznika.\nPrijava, odnosno odjava preduzetnika vrši se putem Posebnog informacionog sistema (PIS FI). Kako bi prijava/odjava bila moguća, nephodno je da korisnik prethodno otvori korisnički nalog, ukoliko već isti nema u PIS FI sistemu.\nVi ste ovde: PočetakNovostiAktuelnostiPreduzetnici – prijava i odjava iz evidencije obveznika dostavljanja finansijskih izveštaja za 2016. godinu\nPovratak na vrh\t© 2017 Regionalna privredna komora Zrenjanin


SP "Kolašin Prevoz" proslavlja jubilej | Radio Kosovska Mitrovica\nSP “Kolašin Prevoz” proslavlja jubilej\n29. November, 2016 21:30 |\nSP Kolašin Prevoz doo je osnovan 2001. godine sa osnovnom delatnošću prevoza putnika u drumskom saobraćaju. Osnovna delatnost SP Kolašin Prevoz doo je drumski putnički saobraćaj koji se obavlja kroz linijski, vanlinijski i ugovoreni prevoz.\nU cilju poboljšanja usluga i komfora putnika od avgusta 2014. godine, na svim međugradskim linijama je uveden wireless internet a moguće ga je koristiti na teritoriji cele Srbije.\nZa petnaest godina postojanja i rada ova firma sa početnih petnaest radnika, sedam autobusa, narasla je do preduzeća sa više od stotinu zaposlenih i 40 autobusa koji pokrivaju celu teritoriju Kosova i Metohije i delove centralne Srbije.\n“Na ovim našim teškim prostorima delimo sudbinu sa našim narodom, od samog početka imali smo problema ima ih i dan danas ali to prevazilazimo, uspeli smo da prevaziđemo sve probleme. Prioritet u daljem radu je razvijanje kompanije, kupovina novih autobusa i dok je srpskog naroda na ovim prostorima biće i Kolašin Prevoza”, rekao je direktor “Kolašin Prevoza” Srđan Vulović.\n“Kolašin Prevoz je za kratak period postao jedna ugledna firma na ovim prostorima, njegovo prisustvo se ogleda prvenstveno kroz prevoz učenika koji je kvalitetan, nikada ne kasnimo. Želim da još dugo dugo bezbedno prevozimo putnike”, istakao je predsednik Privremenog organa opštine Zvečan Ivan Todosijević.\nKompaniju koja uspešno posluje deceniju i po prijatelji i poslovni partneri ocenjuju najvišom ocenom.\n“Ja sam kao građanka opštine Severna Mitrovica upoznata sa radom ove kompanije od samog početka. Bilo je jako puno humanitarnih akcija koje je ova kompanija imala ne samo na severu već i širom Kosova, jako je bitno imati kompaniju ove vrste koja će pružati kvalitetnu uslugu svim našim sugrađanima pa i šire. Pored toga od izuzetnog je značaja što se ekonomskog razvoja tiče zato što ova kompanija upošljava veliki broj građana”, rekla je šefica administracije u opštini Severna Mitrovica Adrijana Hodžić.\n“Prenosim čestitke Kancelarije za Kosovo i Metohiju ovom prevozniku na 15 godina uspešnog, požrtvovanog i kvalitetnog rada u korist građana Srbije kako sa teritorije Kosova i Metohije tako i iz drugih krajeva naše zemlje. Želim da nastave uspešan rad i da sveukupnim unapređenjem kvaliteta, proširenjem mreže linija i što je najvažnije i u vremenima reformi i u teškim ekonomskim prilikama koje tradicionalno tište Kosovo i Metohiju da na taj način obezbede i povećanje broja otvorenih radnih mesta čime će pružiti priliku mladim ljudima da se zaposle”, naglasio je zamenik direktora Kancelarije za KiM Dušan Kozarev.\nKako ponosno ističu u ovoj firmi sigurnost i komfor putnika im je na prvom mestu i da bez njihovog poverenja ne bi trajali ovoliko dugo.


Crnogorski premijer Duško Marković na Brdu kod Kranja na Samitu SEECP (gov.me)\nCrnogorski premijer Duško Marković poručio je u utorak na Samitu Procesa saradnje u Jugoistočnoj Evropi, koji se održava u slovenačkom Brdu kod Kranja, da region mora ostati fokusiran na Evropsku uniju i NATO, prenijela je državna Radio Televizija Crne Gore.\nOn je rekao da, imajući u vidu savremene i dinamične izazove sa kojima se suočava region Jugoistočne Evrope, postojeći okvir predstavlja "platformu kroz koju zajednički dolazimo do najboljih rješenja koja će doprinijeti obezbjeđivanju sigurnosti i napretku našeg regiona".\n"Region mora ostati fokusiran na procese integracije u EU i NATO koji predstavljaju najbolji način za jačanje demokratije, ekonomskog razvoja i prosperiteta u našim državama", rekao je Marković, prenosi RTCG. "Uvjereni smo da će naše članstvo u NATO imati pozitivan efekat na dugoročnu stabilnost i bezbjednost regiona"\nMarković je podsjetio da je Crna Gora "snažno posvećena očuvanju dobrosusjedskih odnosa i unapređenju regionalne saradnje i istakao dostignuća naše zemlje u evropskim integracijama i na značajne institucionalne i pravne reforme koje dovode do konkretnih rezultata u borbi protiv korupcije i organizovanog kriminala".\n"Koristim ovu priliku da iskažem zadovoljstvo Izvještajem Evropske komisije za Crnu Goru, koji je predstavljen 17. aprila, u kojem je evidentan ukupni napredak Crne Gore u procesu pristupanja EU, kao i ubrzani ekonomski rast u prethodnoj godini, budući da smo bili jedna od najbrže rastućih ekonomija u Evropi", dodao je Marković.\nPredsjednik Vlade Crne Gore je istakao da će predstojeći Samiti Evropska unija – Zapadni Balkan u Sofiji kao i samit u Londonu biti prilika da se dalje produktivno razgovara o važnim pitanjima za region, povezivanju, ekonomskoj stabilnosti, bezbjednosti i političkom nasljeđu, uz fokus na evropsku perspektivu Zapadnog Balkana, i konkretnim regionalnim infrastrukturnim projektima.\nVisoki zvaničnici država Jugoistočne Evrope usvojili su na današnjem Samitu Deklaraciju „Brdo Samit SEECP“, kojom su snažno potvrdili posvećenost saradnji u okviru SEECP-a sa posebnim fokusom na evropsku perspektivu regiona, očuvanje bezbjednosti i stabilnosti, kao i saradnju mladih i povezanost u oblasti digitalne ekonomije.\nNa Samitu je, pored ostalog, usvojena i odluka da Procesom saradnje u narednom dvogodišnjem periodu predsjedavaju Bosna i Hercegovina i Kosovo, prenosi državna televizija.\nPored Markovića i slovenačkog predsjednika Mira Cerara, Samitu prisustvuju i predsjednici Vlada Bugarske Bojko Borisov, Hrvatske Andrej Plenković, Kosova Ramuš Haradinaj i predsjedavajući Savjeta ministara Bosne i Hercegovine Denis Zvizdić, kao i visoki zvaničnici Albanije, Srbije, Makedonije, Moldavije, Rumunije, Grčke i Turske.


Vučić: Srbija spremna za novu fazu saradnje sa Svetskom bankom | Boom93\nPredsednik Srbije Aleksandar Vučić danas je u razgovoru sa regionalnom direktorkom Svetske banke Lindom Van Gelder istakao da je Srbija spremna za naredni period saradnje sa tom finansijskom institucijom u kojem će se posebna pažnja posvetiti novim projektima u oblasti modernizacije železnice, konkurentnosti tržišta, podizanja ekoloških standarda u privredi, kao i podsticanju ljudskog kapitala.\n“Srbija je sve konkurentnija zbog ozbiljnog i odgovornog odnosa prema budžetu i investitorima, ali i zbog planskog pristupa relevantnim infrastrukturnim projektima koji su od izuzetnog značaja za dalje investicije”, rekao je Vučić i dodao da Srbija ostaje posvećena sprovodjenju reformi, kako bi što brže nastavila intenzivan rast.\nLinda Van Gelder je rekla da su mere fiskalne konsolidacije stvorile zdrave osnove za dalji ubrzani rast srpske privrede, navodi se u saopštenju pres službe predsednika Srbije.\nOna je pohvalila proces vakcinacije stanovništva u Srbiji, koji je, kako je rekla postao primer odgovornosti i uspeha na globalnom nivou, a Srbiju učinio bezbednom zemljom za rad i poslovanje u uslovima pandemije.\nGovoreći o rastu bruto domaćeg proizvoda (BDP) Srbije regionalna direktorka Svetske banke je istakla da je Srbija uspela da prevazidje najbolje prognoze ove institucije, te da očekuje ubrzan oporavak ekonomije Srbije od posledica kovida-19, dok će na rast pozitivno uticati i novi paket mera za podršku gradjanima i ekonomiji.\nRast BDP Srbije u 2021. Svetska banka je prognozirala na pet procenata, što je za 1,9 procentnih poena više nego što se očekivalo u januaru.\nVučić je naglasio da je posle ozbiljnih analiza i uz detaljno planiranje Srbija spremna da dostigne rast od šest odsto, budući da su u prvom kvartalu već ostvareni bolji rezultati od planiranih, dok su brojni veliki projekti predvidjeni za realizaciju već tokom ove godine.\nTema sastanka bila je i modernizacija železnice u Srbiji, koju će sufinansirati Svetska banka i Francuska razvojna agencija sa ukupno 102 miliona evra.\nPrva faza ovog programa treba da počne ove i da se završi 2026. godine, a podrazumeva rehabilitaciju i obnovu postojeće železničke infrastrukture, kao i tehničku pomoć ključnim institucijama u ovom sektoru.\nOznakeAleksandar Vučić Francucska razvojna agencija Kovid -19 Linda Van Gelder modernizacija železnice posledice koronavirusa sastanak Srbija Svetska banka


Nakon što je Fejsbuk (Facebook) predstavio svoju digitalnu valutu libru, koja će biti lansirana naredne godine i koja bi mogla promijeniti koja bi mogla promijeniti način kako ljudi troše i prebacuju svoj novac, otvara se pitanje isplativosti neispitanog koncepta ali i povjerenja u kompaniju čiji ugled je narušila zloupotreba podataka korisnika te širenje zlonamjernih sadržaja, pišu svjetski mediji.\nLibra - nova kriptovaluta\nZahvaljujući decentralizovanom sistemu verifikacije transakcija s bitkoinima – svako može pozajmiti snagu svog kompjutera za te operacije – tom novcu je teško ući u trag zbog čega ga koriste i kriminalci. Kod libre, kako pojašnjava AP, verifikacijama će u početku rukovoditi osnivačke kompanije Fejsbuka i Pejpala, a Fejsbuk će teoretski moći pratiti novac do konkretne osobe. Kompanija je također najavila da će prihvatiti regulacije.\nPristupačnost Fejsbuka bi mogla pozicionirati libru da stekne više publike nego što to imaju druge digitalne valute, ističe CNN i dodaje da skoro 35 miliona ljudi širom svijeta sada ima blokčejn "novčanike" za kriptovalute, što je gruba procjena koliko ljudi trenutno sudjeluje na tržištu. S druge strane, globalna baza korisnika Fejsbuka od 2,4 milijarde je ogromna, a zajedno s partnerima u projektu može učiniti libru lakšom za korištenje od drugih digitalnih valutnih projekata.\nFejsbuk je također najavio stvaranje udruženja Libra, nezavisne organizacije koja će upravljati valutom, i Kalibru (Calibra), jedinicu Fejsbuka koja će raditi na aplikaciji za novu digitalnu valutu. Grupa ima 28 osnivača - kompanija i neprofitnih organizacija iz nekoliko različitih zemalja - uključujući Fejsbuk, koji kaže da će svi biti ravnopravni i da namjerava libru učiniti "javnim dobrom", navodi se u drugom tekstu CNN-a.\nIako je Fejsbuk naveo kako novom valutom želi zaustaviti kompanije za transfer novca koje eksploatišu siromašne širom svijeta jer uzimaju ogromne naknade za prekogranične transakcije i gdje „ljudi s manje novca za finansijske usluge plaćaju više“, problematična je šira ambicija. Naime, Fejsbuk je zahvaljujući korištenju podataka i širenju lažnog i zlonamjernog sadržaja, jedna od kompanija s najmanje povjerenja u svijetu, te je, ukazuje Gardijan, upitno da li je prikladan za vođenje globalne valute.\nOdgovor Fejsbuka je da će ova kompanija, na kraju, biti samo jedna od 100 članica Libra grupe, i da će nova operacija također primijeniti provjere prijevare i pranja novca koje i banke moraju primjenjivati; slijedit će ista pravila "poznavanje svog klijenta" a podaci o transakcijama bez pristanka korisnika neće biti spojeni s Fejsbuk profilima.\nNo, kada je u pitanju Fejsbuk i njegova praksa u posljednjih nekoliko godina, onda dobre namjere nisu dovoljne, piše Gardijan ističući kako je kompanija kažnjena s pet milijardi dolara od američke Federalne komisije za trgovinu u istrazi o “praksama platformi i podataka o korisnicima” i pod krivičnom je istragom američkih tužilaca.\nMada mnogi analitičari vide pokretanje nove kritpovalute kao moguću temeljnu promjenu ne samo za Fejsbuk, već za čitav sistem finansijskih usluga kakve su sada poznate, sam Fejsbuk može više izgubiti nego dobiti od libre, ocenjuje Volstrit džurnal (The Wall Street Journal).


Crnogorskog mandatara kritizirali i oporba i dio vlasti: "Cilj mu je posrbljivanje" - Index.hr\nCrnogorskog mandatara kritizirali i oporba i dio vlasti: "Cilj mu je posrbljivanje"\nTEŠKO da se u modernom parlamentarizmu u regiji može naći situacija u kojoj se danas našao mandatar crnogorske vlade Zdravko Krivokapić. Naime, njega su u parlamentu, dok je predstavljao program i sastav svoje vlade, kritizirali i predstavnici oporbe i zastupnici čiju je listu predvodio na izborima.\nOporbena Demokratska partija socijalista Mila Đukanovića ustvrdila je tijekom prvog dana parlamentarnog zasjedanja da je osnovni cilj Krivokapićeve vlade "posrbljivanje Crne Gore", dok su zastupnici prosrpskog Demokratskog fronta, čije čelnike je Krivokapić odbio uvrstiti u svoj kabinet, tvrdili da je plan rada vlade neozbiljan te da kandidati za ministre nemaju kapacitet za provedbu ozbiljnih reformi, ali su ipak obećali da će je podržati kad se bude izjašnjavalo o njoj.\nTako je Slaven Radunović iz DF-a kazao da među kandidatima koji su predloženi za ministre ima ljudi koji bi bili u vladi da je i sam premijer, ali da oni ipak "nemaju snagu da taj posao dovedu do kraja i provedu reforme".\n"Ovo je vlada kompromisa", rekao je Radunović, dok je njegova stranačka kolegica Simonida Kordić ocijenila da Crna Gora dobiva "kentaur-vladu koja je malo vlada stručnjaka, a malo nije, malo je politička, a malo nije".\nNebojša Medojević je na samom početku zasjedanja program rada Krivokapićeve vlade ocijenio kao neozbiljan te rekao da treba dati mandataru još jedan dan da ga doradi. I Medojević, i Radunović, i Kordić ušli su u crnogorski parlament s liste Za budućnost Crne Gore, koju je predvodio Krivokapić.\n"Vlast je doletjela na krilima fanatizma"\nZastupnici oporbenog DPS-a tvrde da 85 posto skupštinske većine kaže da ova vlada nije demokratska, a da 90 posto nije zadovoljno njenim sastavom te da će za vladu glasati svi oni koji su protiv mandatara.\n"Čudno je koliko disonantnih tonova prati formiranje ove vlade, a koja je jednonacionalna. Sadašnja vlast je doletjela na krilima fanatizma, zato se želi predstaviti kao apostolska, a njena namjera je posrbljivanje Crne Gore", rekla je DPS-ova Aleksandra Vuković, dok su njeni kolege akcentirali da se radi o eksperimentalnoj vladi koja nema "iskrenu podršku ni pet zastupnika vladajuće većine".\nSjednici je prisustvovao i predsjednik Milo Đukanović, koji je novinarima u pauzi zasjedanja rekao da je najbitnije da nova vlada počne funkcionirati, a da će onda svi imati priliku da nakon nekog vremena sude o njezinim učincima, a građani jesu li napravili dobar izbor 30. kolovoza.\nBeroš za Index: Šaljem inspekciju u Dubrovnik, to se ne smije događati\nObitelj 4 dana nije znala za smrt svog člana u OB-u Dubrovnik: "Bacili su mu stvari"